СУД РАИСЛАРИ ЖУРНАЛИСТЛАРГА АХБОРОТ БЕРДИ — Teletype\nСамарқанд вилояти матбуот уйида судлар фаолиятидан жамоатчилик ва оммавий ахборот воситаларини хабардор қилиш мақсадида брифинг ўтказилди.\nПрезидентимизнинг 2018 йил 13 июлдаги “Суд-ҳуқуқ тизимини янада такомиллаштириш ва суд ҳокимияти органларига ишончни ошириш чора-тадбирлари тўғрисида”ги фармони ижроси доирасида ташкил этилган тадбирда вилоятдаги суд раислари жорий йилнинг тўққиз ойидаги фаолияти бўйича ахборот берди.\nЖиноят ишлари бўйича Самарқанд вилояти суди раиси О. Ҳайитовнинг қайд этишича, жиноят ишлари бўйича вилоят, туман, шаҳар судлари томонидан ҳисобот даврида 4 084 нафар шахсга нисбатан 3 256 та жиноят иши кўриб, тамомланган. Тамомланган ишлар сони ўтган йилнинг шу даврига нисбатан 828 та, шахслар сони эса 2 243 нафарга камайган.\nЖиноят ишларининг 1 544 таси сайёр суд мажлисларида кўрилган. 755 та жиноят иши тарафлар ярашгани муносабати билан тугатилиб, 840 нафар шахс жиноий жавобгарликдан озод қилинган. Вилоят судининг биринчи босқичида 1 та жиноят иши бўйича 5 нафар шахсга нисбатан оқлов ҳукми чиқарилган бўлса, барча инстанцияларида 31 нафар шахс оқланган.\nФуқаролик ишлари бўйича Самарқанд вилоят суди раиси ўринбосари Б. Норов ҳисобот даврида 18 минг 840 та фуқаролик иши кўрилганини маълум қилди. Бу рақам ўтган йилнинг шу даври билан қиёслаганда, 3 990 тага камайган. Кўрилган ишларнинг 16 минг 879 таси юзасидан ҳал қилув қарори чиқарилиб, 14 минг 249 та даъво қаноатлантирилган, 2 630 таси эса рад этилган. Никоҳдан ажратиш билан боғлиқ ишлар бўйича чиқарилган ҳал қилув қарорлари ўтган йилнинг шу даврига нисбатан 368 тага кўпайиб, 4 441 тани ташкил этган. Лекин даъво қаноатлантирилган қарорлар 2 421 та бўлиб, аввалги йилга қиёслаганда 156 тага камайган, 234 оила яраштирилган.\n– Йилнинг тўққиз ойида кўриб тамомланган 22 минг 940 та маъмурий иш бўйича 26 минг 109 нафар шахсга нисбатан маъмурий жазо қўллаш ҳақида қарор чиқарилган, – деди Самарқанд вилояти маъмурий суди раиси Б. Диёров. – Жумладан, 18 минг 34 нафар шахсга нисбатан жарима жазоси, 5минг 125 кишига муайян ҳуқуқдан маҳрум қилиш, 2 минг 581 шахсга нисбатан маъмурий қамоқ жазоси қўлланилган. Транспорт воситаларини маст ҳолда бошқаришга оид 5 379 маъмурий иш бўйича 5 479 нафар шахс жавобгарликка тортилди. Шунингдек, транспорт воситаларининг белгиланган ҳаракат тезлигини оширгани учун 1 055 нафар ҳайдовчи жарима тўлашга мажбур бўлди. Умуман, ҳисобот даврида вилоятдаги маъмурий судлар томонидан кўрилган ишлар бўйича 11 миллиард 815 миллион сўмдан ортиқ жарима жазоси тайинланиб, 9 миллиард 637 миллион сўмнинг ихтиёрий тўланишига эришилган.\nСамарқанд вилояти иқтисодий суди раиси М. Бозоровнинг ахборот беришича, жорий йилнинг тўққиз ойида вилоят ва туманлараро, туман (шаҳар) иқтисодий судларига 35 минг 356 та даъво аризаси келиб тушган.\nБу ўтган йилнинг шу даврига нисбатан 7 744 тага кўп, демакдир. Кўриб чиқилган 26 минг 649 та иқтисодий ишлар бўйича даъвогарлар фойдасига 411 миллиард 443 миллион сўм ундириш ҳақида суд қарорлари қабул қилинган.\nЎтган даврда энг кўп иқтисодий ишлар Пастдарғом тумани иқтисодий суди (5 525 та), Каттақўрғон (4 642 та), Пайариқ (4 253 та), Жомбой (3 673), Тайлоқ (3 563) туманлараро иқтисодий судлари томонидан кўриб, ҳал этилган.\nOctober 24, 2018, 12:25


Араб давлатлари лигаси Ҳалабдаги вазият бўйича шошилинч йиғилиш ўтказади\n08:14 / 14.12.2016\nАраб давлатлари лигаси (АДЛ) 15 декабрда ташкилотнинг доимий вакиллари даражасида Ҳалабдаги гуманитар вазиятни муҳокама қилгани шошилинч йиғилиш ўтказади.\nТашкилот бош котиби ўринбосари Хусам Закийнинг журналистларга айтишича, ушбу йиғилиш Қатар илтимоси билан ўтказилади.\nАввалроқ АДЛ бош котиби Аҳмад Абдул Ғайт ташкилот "Ҳалабдаги вазиятга кучли таъсир қила олмаса-да, Сурия халқи азоб-уқубатларига эътиборни қаратиш ва қон тўкилишининг тўхтатилиши учун саъй-ҳаракатларни давом эттиришини" айтганди.\nСурия армияси авввалроқ Ҳалабнинг жангарилар назоратида қолаётган шарқий ҳудудларига ҳужум ўтказганди. Россиянинг адоватдаги томонларни яраштириш марказининг 13 декабрда маълум қилишича, Сурия ҳукумати Ҳалабнинг 98 фоизини назорат қилмоқда.\nҲалаб Араб давлатлари лигаси\nАраб давлатлари лигаси АҚШга қарши санкциялар борасида бир қарорга келмади\nАраб давлатлари Фаластиннинг халқаро тан олинишига чақиришди\nАраб давлатлари АҚШдан қарорини бекор қилишни талаб қилди\nЛиван Араб давлатлари лигасидан ҳам чиқариб юбориладими?


Юнонистондаги зилзила Туркияда акс этди (видео) « Ўзбекистон Халқ Ҳаракати\nЮнонистондаги зилзила Туркияда акс этди (видео)\n24 May 2014 - 13:01\n24 май, шанба куни соат 12:26 да Юнонистонда 6,9 баллик ер қимирлаши содир бўлди. Дунё бўйлаб ер силкинишларини қайд қилиб борадиган earthquaketrack.com сайтининг ёзишича зилзила ўчоғи Александруполис шаҳрининг 77 километр жанубий ғарбида ва ер остининг 91 км қаърида жойлашган.\nЎз навбатида мазкур тебраниш Туркияда ҳам акс этди. Зилзила Туркиянинг соҳил бўйидаги Истанбул шаҳридан Эдирнагача, Чаноққалъадан Эскишаҳиргача бўлган ҳудудларига таъсир қилди.\nЕр силкиниши шаҳар аҳолисини ваҳимага солди ва кўплаб одамлар уйларидан кўчага чиқишди.\nҲозирда қурбонлар ёки жароҳатланганлар тўғрисида маълумотлар йўқ.


Кадрлар бўйича мутахассислар учун навбатдаги ўқув курси ўзбек тилида ўтказилади | NORMA.UZ\nЎн кунлик ўқиш 5 сентябрда бошланади. «Norma» компаниясининг етакчи эксперти, кўплаб китоб ва материаллар муаллифи, амалдаги Меҳнат кодекси ишлаб чиқувчиларидан бири Абдусалом Рисқуллаев курсда ўқитувчилик қилади.\nМаълумки, ходим ва иш берувчи ўртасидаги муносабатлар Меҳнат кодекси билан тартибга солинади. Мазкур ҳужжат Меҳнат қонунлари кодексини (МҚК) алмаштирган ҳамда 1996 йилдан эътиборан амалда. Меҳнат кодексини ҳар хил талқин қилиш ёки уни билмаслик меҳнат шартномаси тарафлари ўртасида низоли вазиятларни келтириб чиқаради.\nАмалиётнинг кўрсатишича, иш берувчилар ходимларни ҳисобга олиш ва меҳнат қонунчилигига лозим даражада эътибор қаратмаганларида муаммолар вужудга келади. Кўпинча бу суд муҳокамаларига олиб келади.\nКадрлар хизматлари мутахассислари ва корхонада кадрлар ҳисобини юритадиган ходимлар олдига бундай ҳисобни шундай ташкил қилиш вазифаси қўйиладики, унга кўра тегишли органлар текшируви натижалари бўйича, шунингдек меҳнат низо ва мунозаралари ҳолатларида молиявий йўқотишларнинг олди олинсин.\nУшбу курс айнан шундай вазифаларни ҳал қиладиганлар учун мўлжалланган. Ўқув курси иш тажрибасига эга мутахассислар ҳамда ёш кадрларга қизиқарли ва фойдали бўлади. Курс дастурида нафақат базавий асосларга, балки янги нормалар ва иш юритиш номенклатурасида содир бўлган ўзгаришларга ҳам тўхталиб ўтилади.\nТаълим доирасида кўриб чиқиладиган масалалар жумласида:\n- ижтимоий-меҳнат муносабатларини қонунлар орқали, жамоа-шартномавий ва индивидуал-шартномавий асосда тартибга солишнинг ўзаро боғлиқлиги;\n- корхонанинг локал ҳужжатлари ва уларга қўйиладиган талаблар;\n- меҳнат дафтарчаларини юритиш, ҳисобга олиш ва сақлаш тартиби;\n- иш вақтини ҳуқуқий тартибга солиш;\n- дам олиш вақти. Таътиллар.\nУшбу масалаларнинг ҳар бири диққат билан кўриб чиқилади. Бунда типик хатоларни муҳокама қилишга алоҳида эътибор берилади. Ўқув дастури 40 академик соатдан иборат. Ўқиш тугаганидан кейин сертификат берилади.\nЎқиш 5 сентябрдан бошлаб бегим кунлари «Norma» ПРМ ҳудудида ўтказилади. Машғулотларни ўтказиш вақти: 9.30 – 13.00 (кофе-брейк учун танаффус билан).\nБир тингловчи учун ўқиш қиймати 800 000 сўм. «NORMA» газеталари обуначилари ва «Norma» бренди остида чиқарилган дастурий маҳсулотлар фойдаланувчилари ўзларининг бонус ҳуқуқларидан фойдаланиб, 50% чегирма билан, яъни 400 000 сўм эвазига ўқишлари мумкин.\nЎқишда иштирок этиш учун олдиндан рўйхатдан ўтиш мажбурий. Seminar@norma.uz электрон манзилига, (99871) 283-23-92 телефони бўйича ўз буюртмангизни юборган ҳолда ёки Марказ сайтида электрон шаклни тўлдириб, рўйхатдан ўтиш мумкин.


Якшанба 29-Март 2020\nМеҳнат шароитлари ноқулай бўлган ҳудудлар қайси, бу ерда ишлаётганлар қандай имтиёзларга эга?\nРўйхатга кўра, Қорақалпоғистон Республикасининг Мўйноқ, Қўнғирот туманлари 30 фоиз ва 3 кун; Қораўзак, Кегейли, Канликўл, Нукус, Тахтакўпир, Чимбой, Шуманой туманлари ҳамда Қўнғирот шаҳри 20 фоиз ва 2 кун; Тахиатош ва Хўжайли туманлари 15 фоиз ва 1 кун; Беруний, Тўрткўл, ва Элликқалъа туманлари (уларнинг туман марказларидан ташқари), Нукус шаҳри учун 10 фоиз устама ва 1 кундан кам бўлмаган муддатда қўшимча меҳнат таътили белгиланди.\nУстамалар ва қўшимча таътил кунлари Навоий вилояти туманлари учун қуйидагича: Учқудуқ ва Зарафшон шаҳри – 60 фоиз, 6 кун; Томди ва Учқудуқ туманлари 50 фоиз ва 5 кун; Конимех, Қизилтепа, Навбаҳор, Нурота, Хатирчи туманлари – 30 фоиз ва 3 кун; Кармана тумани ва Навоий шаҳри – 20 фоиз ва 2 кун.\nБухоро вилоятидан: Қоровулбозор тумани – 50 фоиз ва 5 кун; Газли шаҳри – 20 фоиз ва 2 кун.\nНаманган вилоятидан: Поп тумани Чоркесар шаҳарчаси – 20 фоиз ва 2 кун.\nШунингдек, баланд тоғли туманларда ишлаганлик учун барча иқтисодиёт тармоқлари ва ҳудудларнинг ходимлари учун:\n– денгиз сатҳидан баландлиги: 1 500 – 1 700 метр – 10 фоиз ва 1 кун; 1 701 – 2 000 метр – 15 фоиз ва 2 кун; 2 001 – 3 000 метр – 30 фоиз ва 3 кун; 3 000 метрдан ортиқ баландликда – 40 фоиз ва 4 кун.\n🕔11:38, 20.03.2020 ✔14\n🕔11:37, 20.03.2020 ✔11\n🕔17:29, 13.12.2019 ✔131\n✔ 14 🕔 11:38, 20.03.2020\n✔ 11 🕔 11:37, 20.03.2020\n✔ 131 🕔 17:29, 13.12.2019\n✔ 117 🕔 16:16, 29.11.2019\n✔ 155 🕔 10:49, 19.11.2019


Инсон маънавий камолотга, икки дунё саодатига устоз ва мураббийлар тарбиясисиз эришолмайди. Маънавият моддиятдан устун бўлганидан устоз-муаллимлар ҳар бир даврда эъзозланган. Қуръони каримда марҳамат килинади: "Аллоҳ сизлардан имон келтирган ва илм ато этилган зотларни (баланд) даража (мартаба)ларга кўтарур" (Мужодала. 11). Мазкур ояти карима олим ва илм ўргатувчилар мартабаси нафақат бандалар олдида, балки Аллоҳ таоло ҳузурида юқори эканига далолат қилади. Зеро, улар буюк муаллим бўлмиш Расулуллоҳнинг (соллаллоҳу алайҳи ва саллам) меросхўрларидир. Расулуллоҳ (соллаллоҳу алайқи ва саллам) бундай марҳамат қиладилар: "Шубҳасиз, Аллоҳ таоло, фаришталар, осмон ва ердаги барча мавжудотлар, ҳатто уясидаги чумоли, денгиздаги балиқлар инсонга яхшилик ўргатган муаллим хаққига дуо қилади" (Имом Термизий ривояти).\nҲазрат Али (розийаллоҳу анҳу) айтадилар: "Менга битта ҳарф ўргатган одамнинг қулиман. Ҳоҳласа сотади, ҳоҳласа озод қилади ва ҳоҳласа қул қилади". Шу маънода Шайх Шерозий: "Ким фарзанди олим бўлишини истаса, олимларни ҳурмат қилсин, улуғласин ва фарзандининг устозларига ҳадялар юборсин", деб таъкидлаганлар.\nХасан Басрий айтадилар: "Олимлар бўлмаганида, инсонлар чорва моллари каби бўлиб қолардилар". Яъни, илм олимлар орқали тарқалади ва у билан инсонлар улуғликка етишадилар.\nНемис олими Фихте устозларга қуйидагича таъриф беради: "Устозлар само ёритқичи каби ёғду сочадилар. Яхшилик йўлини кўрсатувчи юлдузларга ўхшаб мудом чарақлаб турадилар".\nҲар бир нарсада бЎлгани каби илм ўрганишнинг ҳам ўзига яраша йул-йўриғи, одоби бор. Шогирд устози ва у берган таълимни улуғлаш, ҳурмат қилиш билан илмга эришади. Зеро, ҳурмат қўрқув сабабли юзага келган тоатдан афзалдир.\nМўътабар китобларимизда шогирдлик одоблари батафсил келтирилган. Улардан айримлари қуйидагилардир:\n- шогирд устозидан олдин юрмаслиги;\n- ўрнига ўтирмаслиги;\n- ҳузурида рухсатсиз, бекорчи гапларни гапирмаслиги;\n- малол келадиган вақтда савол бермаслиги;\n- розилигини топишга ҳаракат қилиши;\n- ғазабидан сақланиши;\n- буйруқларини албатта\nШогирд устозининг фарзандларини ҳам ҳурмат қилиши керак. Аслида, бутун умри давомида устози хизматида бўлса ҳам, унинг ҳақини адо қила олмайди. Улуғлар бу одоб ва кўрсатмаларга амал қилишган. Айтилишича, ҳазрат Навоий Абдураҳмон Жомийнинг кўчасидан асло от устида ўтмас экан. Шундай кунлардан бирида устозининг эшиги олдида ўйнаб юрган кичкинтойга салом бериб, ҳурмат билан кўришиб ўтган Навоийдан сўрашади: "Бир кичкинагина болага шунча эҳтиром кўрсатиш шартми? " У киши жавоб беради:\n- Бу бола устоз Жомийнинг набираси. Устознинг фарзанди, набираларига ҳам ҳурмат кўрсатишни шогирд ўзига бурч билмоғи зарур.\nЭнг муҳим жиҳат, устоз-мураббийларнинг илм ўргатиши энг олдин Аллоҳга ибодат бўлса, иккинчи томондан Расулуллоҳга (соллаллоҳу алайҳи ва саллам) меросхўрликдир. Улар энг қимматбаҳо бойлик хазиначилари. Инсонларга бу хазинани улашиш ҳуқуқи, имкони устоз, муаллимларга берилган.\nУшбу улуғ байрам устозларга муборак бўлсин. Аллоҳ таоло барча устоз ва мураббийларнинг машаққатли меҳнатларида ёру мададкор бўлсин.\nХўжаобод туман бош имом хатиби: М. Қосимов\nКўфа масжиди имом хатиби: З. Зияиддинов\n/ Устозларга эҳтиром


Диетолог иссиқдан сақловчи маҳсулотларни санаб ўтди - Zamin.uz\n22:09 / 18.05.2021\nИссиқ ҳавода енгил шўрвалар, сабзавотлар, цитрус мевалар ва нордон таомлар мақбул саналади. Россиялик диетолог Елена Соломатина «Москва 24» телеканалига берган интервьюсида иссиқдан сақланишга ёрдам берадиган маҳсулотларни санаб ўтди.\nДиетологнинг сўзларига кўра, иссиқ ҳавода тушлик вақтини кечроққа суриш тавсия этилади. Соломатина енгил маҳсулотлар ейишни ва оз-оздан истеъмол қилишни маслаҳат беради.\nМутахассис гаспачо, лавлаги ёки кефирли окрошка каби енгил шўрваларни тавсия этади. Улар очлик ҳиссини камайтиришга ва танада йўқотилган суюқлик ўрнини тўлдиришга ёрдам беради. Улар таркибидаги сабзавотлар калий, кальций, магний, шунингдек, қуёшнинг организмга зарарли таъсиридан қочиш учун зарур бўлган антиоксидантларга бой.\nЦитрус мевалар, бодринг ва резаворлар танани совитишга ёрдам беради: гилос, қулупнай ва черника. Диетолог иссиқда тупук ажралишини кучайтирадиган нордон маҳсулотларни истеъмол қилишни маслаҳат беради. Бундай озиқ-овқат туфайли одам унчалик чанқамайди.\nУшбу маҳсулотлар таркибидаги шарбат — бошқача суюқлик. Сув дарҳол ҳужайраларга сўрилмайди. Бу юз бериши учун организмдан муайян иш талаб этилади. Бунга ҳам энергия сарфланади, иссиқда эса бунга йўл қўйиб бўлмайди. Тетиклантирувчи маҳсулотларда бўлган шарбат шаклидаги сув танадан бу ишни талаб қилмайди.\n«Бундай об-ҳаво шароитида организмга оғир овқат кирганда, бу иссиқда оғир жисмоний меҳнатни бажаришга ўхшайди. Бу юрак ва бошқа аъзоларга юклама», — дея тушунтирди у.\nСоломатинанинг сўзларига кўра, иссиқ ҳавода нотўғри овқатланиш танадан кўпроқ энергия талаб қилиши ва соғлиқ ёмонлашишига олиб келиши мумкин.\n«Иссиқликда танадаги қон қалинлашади. Бу иссиқлик уришига олиб келиши мумкин. Помидор ва резаворлар каби овқатлар қонни суюлтиради», — деди диетолог.\nЯнгиликлар » Ҳаёт тарзи » Диетолог иссиқдан сақловчи маҳсулотларни санаб ўтди


ЎЗБЕКИСТОН – АҚШ: САВДО-ИҚТИСОДИЙ ҲАМКОРЛИК ЯНАДА РИВОЖЛАНАДИ – uzbekembassy\nХабар қилинганидек, жорий йил 15-17 май кунлари Ўзбекистон Республикаси Президенти Шавкат Мирзиёев расмий ташриф билан Америка Қўшма Штатларида бўлади. Музокаралар чоғида қатор долзарб масалалар билан бирга амалий шерикликни кенгайтириш ва ўзбек иқтисодиётига Америка сармоялари ва технологияларини жалб этиш билан боғлиқ масалалар ҳам муҳокама этилиши кутилмоқда. Ушбу муҳим воқеа арафасида “Жаҳон” ахборот агентлиги Ўзбекистон – Америка савдо алоқаларининг замонавий ҳолати ва истиқболларини таҳлил қилди.\nАмерика Қўшма Штатлари кўпгина иқтисодий ва бошқа кўрсаткичлар бўйича сайёрамиздаги етакчи мамлакат бўлиб қолмоқда: масалан, 2017 йил якунлари бўйича ялпи ички маҳсулот 18 триллион доллардан ошди. АҚШ дунёнинг энг диверсификациялашган постиндустриал иқтисодиёти бўлиб, унда юқори ишлаб чиқариш кучига эга инновациялар тармоғи устун аҳамиятга эгадир. Мамлакат илмий-техникавий тараққиёт натижаларини индустрияга тадбиқ этиш, ўз кашфиётларига лицензияларни экспорт қилиш, ихтиро ва энг янги ишланмалар борасида етакчилик қилмоқда. Америка ялпи ички маҳсулотининг катта қисми аллақачондан бери хизмат кўрсатиш соҳаси тармоқлари ҳисобидан шаклланиб келмоқда.\nЎз навбатида, Марказий Осиёнинг юрагида жойлашган, минтақанинг барча мамлакатлари ва Афғонистон билан чегарадош бўлган Ўзбекистон изчил ўсувчан иқтисодиёт ҳамда катта истеъмол бозорига ва, табиийки, барча қўшни давлатлар бозорига чиқиш йўлига эгадир. Арзон, бироқ юқори малакали ишчи кучи ва шитоб билан ривожланаётган инфратузилмага эга бўлган республика ўта истиқболли сармоявий шерик ҳисобланади.\nШунинг учун Тошкент ва Вашингтон ўзаро муносабатларда савдо-иқтисодий алмашувларни кучайтиришга устувор аҳамият бермоқда. 1993 йилдан буён савдо муносабатларда энг қулай шароит яратиш режими амал қилмоқда. 2006 йили имзоланган АҚШ ва Марказий Осиё давлатлари ўртасида савдо ва сармоялар бўйича доиравий битим (United States – Central Asia Trade and Investment Framework Agreement, TIFA) ҳам ўзаро амалий алоқаларни ривожлантиришга кўмаклашмоқда.\n2017 йил сентябрь ойида Нью-Йоркда БМТ Бош Ассамблеясининг 72-сессияси доирасида Ўзбекистон Президенти Шавкат Мирзиёев АҚШ бизнес доиралари вакиллари билан қатор самарали учрашувлар ўтказгани баробарида Американинг юздан зиёд етакчи компаниялари иштирокидаги Ўзбекистон – АҚШ бизнес форумида ҳам қатнашди. Тадбир якуни бўйича АҚШ компаниялари билан нефт-газ ва нефт-кимё жабҳаси, машинасозлик, электротехника саноати ва фуқаро авиацияси соҳаларини қамраб олган, умумий қиймати 2,6 миллиард долларга тенг бўлган йирик ҳужжатлар тўплами имзоланди. Бундан олдин, 2017 йил февралида худди шундай бизнес-форум Тошкентда ўтказилган эди.\nҚўшма дастурлар ва турли жабҳалардаги лойиҳаларни илгари суришда Америка – Ўзбекистон савдо палатасининг ҳиссасини алоҳида қайд этиш жоиз. 1993 йили ташкил топган мазкур ассоциация икки мамлакат ишбилармон доиралари ўртасидаги ишончли кўприк вазифасини ўтамоқда.\nЎзбекистонда ишлаб чиқарилган янги ва қайта ишланган мева-сабзавот маҳсулотларига, халқ ҳунармандчилиги ва тўқимачилик буюмларига океан ортида катта талаб кузатилмоқда. Бу йўналишдаги аниқ мақсадни кўзда тутадиган ишларни йўлга қўйиш мақсадида ўтган йили Нью-Йоркда Ўзбекистон – Америка савдо уйи очилди. Унинг асосий миссияси – ишбилармон доиралар вакилларининг манфаат ва саъй-ҳаракатларини мувофиқлаштириш, мамлакатимиз тадбиркорлари ишлаб чиқарадиган маҳсулотлар экспортини кўпайтириш.\nМаълумки, Ўзбекистон дунёнинг кам сонли давлатлари қаторида ўзининг автомобилсозлик саноатига эга. Республикамиз “General Motors” корпорацияси билан ўзаро манфаатли ҳамкорликни йўлга қўйган. У 2007 йилдан буён мамлакатимиз бозорида фаолият кўрсатмоқда. GM билан шериклик қўшма лойиҳаларни ишлаб чиқиш ва уларни амалга ошириш, автомобилларнинг янги замонавий моделлари ишлаб чиқарилишини йўлга қўйиш билан бирга ишлаб чиқаришни маҳаллийлаштириш, экспорт ҳажмларини ошириш ва унинг жўғрофиясини кенгайтириш, савдо стратегиясини такомиллаштириш, маркетинг тадқиқотларни олиб бориш сингари масалаларни ҳам қамраб олган. Шу ўринда 2011 йили “General Motors Powertrain Uzbekistan” заводи ишга туширилгани, унда енгил автомобиллар учун двигателлар ишлаб чиқарилаётганини ҳам эсга олиш ўринли бўлади.\nЖаҳон авиасаноатининг гиганти ҳисобланадиган “Boeing” мамлакатимиз учун замонавий фуқаро ҳаво кемаларини етказиб берадиган асосий шерик ҳисобланади. Яқинда “Ўзбекистон ҳаво йўллари” Миллий авиакомпанияси парки иккита “Боинг” 787-8 Dreamliner билан бойиди. Бугунги кунда Ўзбекистон давлат байроғи ранглари туширилган “орзу лайнерлари” дунёнинг узоқ масофадаги нуқталарига бетўхтов қатновларни амалга оширмоқда. Шуниси ҳам диққатга сазоворки, миллий авиакомпаниямиз яқин йиллар ичида яна тўртта ана шундай “орзу лайнери”га эга бўлади. Бундан ташқари, Boeing 2016 йили Тошкентда ишга туширилган Самолётлар композит таркибий қисмларини таъмирлаш марказини яратиш бўйича лойиҳадаги ҳамкор ҳамдир.\n“General Electric” корпорацияси ўзбек иқтисодиётининг нефт-газ ва авиация жабҳаларидаги дастурларни ҳаётга тадбиқ этишда қатнашмоқда, соғлиқни сақлаш, қайта тикланадиган энергия манбаларини ишлаб чиқишдаги лойиҳаларни молиялаштирмоқда.\nЎзбекистоннинг дам олиш индустриясидаги салмоқли имкониятлари ҳамда республикамизда сайёҳлик бизнеси учун яратилган қулай шароитлар “Hyatt” корпорациясининг эътиборини тортди. Бугуни кунда ҳашаматли Hyatt Regency Tashkent меҳмонхонаси Ўзбекистон пойтахтининг марказини безаб турибди. Ҳозирги пайтда компания Бухоро, Хива ва бошқа шаҳарларда меҳмонхоналар тармоғини очиш режаларини кўзламоқда. Бошқа йирик корпорация – “Hilton” ҳам Ўзбекистонга назар солмоқда.\nШубҳа йўқки, Ўзбекистон ва АҚШ ўртасидаги савдо-иқтисодий алоқаларнинг ҳозирги даражаси томонларнинг салоҳияти ва интилишларига тўла жавоб бермайди – олдинда амалий ҳамкорликни фаоллаштириш бўйича улкан чора-тадбирларни ҳаётга тадбиқ этиш билан боғлиқ ишлар турибди. Яқинда Президент Шавкат Мирзиёевнинг Фармони билан тасдиқланган Ўзбекистон Республикасининг ўрта муддатли истиқболда асосий хорижий шериклар билан ташқи сиёсий ва ташқи иқтисодий ҳамкорлигини ривожлантиришдаги устувор йўналишларда бир қатор аниқ-равшан чора-тадбирлар кўзда тутилган.


Fargonatuman.uz - Ташаббус ижроси – соғлом келажак гарови\nТашаббус ижроси – соғлом келажак гарови\n2019-12-07 14:59:38 588\nПрезидентимизнинг белгилаб берган бешта ташаббуслари бугунги кунда Сух туманида амалга татбиқ этилиб, ёшларнинг ҳақли равишдаги хурсандчилигига сабаб бўлмоқда. Зотан, ёшлар маънавиятини юксалтириш ва уларни бўш вақтини мазмунли ташкил этиш бўйича қабул қилинган ушбу ташаббус узининг дозарблиги билан ҳам аҳамиятлидир. Ташаббуснинг иккинчи йўналиши – ёшларни жисмоний чиниқтириш, уларнинг спорт соҳасида қобилиятини намоён қилишлари учун зарур шароитлар яратишга йўналтирилган эътибордан бугун Сухлик ёшлар ҳам баҳраманд бўлишаётир. Спортнинг футбол тури барчанинг севимли машғулоти ҳисобланади. Бугун туманда ташкил этилган мини-стадионларнинг сони яна биттага кўпайди. Туманда фаолият олиб бораётган “Сўҳроби Достон” оилавий корхонаси таркибида футбол учун мўлжалланган янги мини-стадион барпо этилди. Корхона раҳбари Абдухаллоқ Каримовнинг сўзларига кўра, унинг фарзандлари – Далер, Сўҳроб, Санжар, Жасур Каримовлар бутун куч-ғайратларини тадбиркорликка йўналтиришган ва мини-стадионнинг бунёд этилиши ҳам тадбиркорнинг фарзандлари лойиҳасидир.\nТуманнинг янги иқтисодий минтақасида барпо этилган бу иншоот учун салкам 200 миилион сўм маблағ сарфланди. 22 га 42 метр ўлчамда бунёд этилган бу футбол майдони бугун ёшларнинг севимли жойига айланиб улгурди. Туман ҳокимлиги томонидан бу мақсадга 10 сотих ер ажартиб берилди.\nМини-стадионнинг очилиш маросимида иштирок этган Сух тумани ҳокимининг биринчи ўринбосари ва барча тадбир қатнашчилари Президентимизнинг олиб борилаётган сиёсати ҳақида гапириб, туманда энди ўз футбол командаси бўлишлигини қайд этиб ўтишди. Мини-стадионнинг рамзий лентаси нуроний отахонлар томонидан қирқилиб, ёшларга топширилди. Худди шу куни бунёд этилган янги мини-стадионда футбол мусобақаси бўлиб ўтди. Бу майдондан ғалабалар сари олға интиладиган ёшлар етишиб чиқишига ишонамиз.Зотан, спортга берилаётган эътибор ва унинг ривожланишига қилинаётган ғамхўрлик нурли келажак гаровидир.


15:00 / 13 июнь 396 pdf Ўқиш режими + -\nГермания ҳукумати расмийси Стефан Сейберт мусулмонларнинг ибодатхоналарига қилинган ҳар қандай ҳужум қораланишини эслатиб ўтди. Бу ҳақда iqna хабар беради.\nМаълумки, Германиядаги бир нечта масжидларга радикал гуруҳлар томонидан ҳужумлар уюштирилган эди. Шу муносабат билан ушбу давлатнинг пойтахти Берлинда ОАВ вакиллари билан матбуот анжумани ўтказилди. Анжуманда немис расмийлари журналистларни мавзуга оид қизиқтирган саволларига жавоб берди.\n— Федерал ҳукумат номидан мен мусулмонларнинг ибодат қиладиган жойларига ва Германияда ибодат қилиш эркинлигига қарши қаратилган ҳар қандай ҳужум қораланишини айтишим мумкин, деди Стефан Сейберт. Шунингдек, Бремен шаҳридаги бир масжидда Қуръони Каримга нисбатан қилинган ҳурматсизлик ҳақида гапириб, тинч-тотув ибодат қилувчиларга қарши бундай тажовузга кўз юмиш мумкин эмаслигини маълум қилган.\nСтефан жаноблари бу каби ҳужумларга нисбатан мамлакат сиёсатчилари ва фуқаролик жамияти вакилларининг қатъий муносабатларини ифода этиб, бундай ҳаракатлар қадриятларга зид эканини таъкидлаб ўтди.\nАнжуманда қатнашган мамлакат ИИВ матбуот котиби Стив Алтер бу ҳолат бўйича давлат хавфсизлик идоралари шуғулланаётганини маълум қилган.\n10:04 / 13 июнь 355\nНур-Султон масжидида болалар лагери очилди\n07:10 / 14 июнь 617\n534 18:44 / 12 январь\n324 07:30 / 01 март\n1898 09:34 / 15.10.2018


Бўйсунмас Панжшер: Аҳмад Шоҳ Масъуднинг вориси “Толибон”га қарши куч тўпламоқда | Qalampir.uz\nБўйсунмас Панжшер: Аҳмад Шоҳ Масъуднинг вориси “Толибон”га қарши куч тўпламоқда\nОлам\t17 Август 2021 14:24 27332\n“Толибон” ҳаракати бутун Афғонистонни назоратига олганини эълон қилгани ҳақида хабар берган эдик. Бироқ, мамлакатдаги биргина вилоят – Панжшер ҳамон толибларга бўйин эгмагани маълум бўлди ва ҳозирда ушбу провинция “Толибон”га қаршилик кўрсатиш маркази бўлиши тахмин қилиняпти.\nАфғонистоннинг 1992-1996 йиллардаги Мудофаа вазири, машҳур "дала қўмондони" Аҳмад Шоҳ Масъуднинг ўғли Аҳмад Масъуд Панжшер вилоятида бўлиб турибди.\nИжтимоий тармоқларда Аҳмад Масъуд Панжшердан кетмаслигини ва одамлари билан қолишини айтган ҳамда қочиб юргани ҳақида миш-мишларга ишонмасликка чақирган.\nШу билан бирга, Панжшерда “Толибон”га қарши кучлар тўпланаётгани ҳам айтилмоқда. Ашраф Ғани ҳукуматида вице-президент бўлган Амрулла Солиҳ ҳам Кичик Масъуднинг олдига келган. Улар толиблар ҳокимиятини тан олмаган қўмондонларни ҳам тўпламоқда.\nПанжшерда 1996–2001 йилларда “Толибон”га қарши курашган “Шимолий альянс” байроғи кўтарилган. Улар жаҳон ҳамжамиятидан гуманитар ёрдам сўраган.\nҚайд этиш керакки, “Толибон” 1996 йилда ҳокимиятга келганида ҳам Панжшер вилояти ҳаракатга бўйсунмаган ва қаршилик кўрсатиш ҳаракатининг маркази бўлган. Вилоятда 150 минг атрофида одам яшайди. Уларнинг асосий қисми тожик миллатига мансуб.\nМаълумот учун, Аҳмад Масъуд Сандхерст Қироллик ҳарбий академияси битирувчиси.\nЭслатиб ўтамиз, жорий йилнинг 15 август куни "Толибон" ҳаракати Қобулни эгаллаб, ҳокимиятга келгач, Афғонистонда уруш тугаганини эълон қилганди.\n04 Июль 13:26 82972\n04 Июль 16:52 56722\n05 Июль 18:02 55152\n05 Июль 20:00 50912\n04 Июль 22:12 48093


Газета СБХ / 2015 год / № 9 / Хўжалик юритиш қоидалари\nХўжалик юритувчи субъектлар кўпинча хатарларни имкони борича камайтириш, банкдан кредит олиш ва бошқа сабабларга кўра ўз мол-мулкларини суғурталашларига тўғри келади. Суғурта шартномасининг муҳим шарти, суғурта суммаси ва суғурта мукофотидан ташқари, франшиза ҳисобланади. Шартномани ўрганаётганда суғурта франшизаси шартларига албатта эътибор қаратиш лозим, чунки у суғурталовчи қоплайдиган зарарнинг бир қисми ҳисобланмайди, шу тариқа суғурта қилдирувчининг хатарда иштирок этиш даражасини белгилайди. Суғурта шартномасида франшиза тўғри қўлланилганда корхона суғурта шартномаси бўйича анча миқдордаги ўринсиз тўловлардан халос бўлиши мумкин.\nБугун биз амалиётдан олинган мисоллар ёрдамида суғурта шартномасида франшизани қўллашнинг асосий шартларини очиб беришга ҳаракат қиламиз. Уларни билсангиз, хатарлар ва корхонангиз фаолият туридан келиб чиқиб энг мувофиқ шартларни танлай оласиз.\nБизнес соҳаси учун суғурта хизматлари кўрсатишнинг ягона талаблари ва стандартлари тўғрисида низомга (молия вазирининг АВ томонидан 28.01.2009 йилда 1891-сон билан рўйхатдан ўтказилган буйруғи билан тасдиқланган) мувофиқ франшиза – суғурта шартномасида назарда тутилган, суғурталовчи томонидан қопланмайдиган суғурта қилдирувчи зарарларининг бир қисми. Франшиза ҳам суғурта суммасидан фоизлар кўринишида, ҳам аниқ суммада ўрнатилиши ҳамда шартли ва шартсиз бўлиши мумкин. Суғурта шартномасида вақтинча франшиза ҳам белгиланиши мумкин, у муайян муддатга белгиланади, бу муддат мобайнида кўрилган зарарлар қопланмайди.\nШартли франшиза суғурталовчини суғурта шартномасида аниқ ёки суғурта суммасидан фоизларда кўрсатилган франшиза билан белгиланган миқдордан кўп бўлмаган зарар учун жавобгарликдан озод қилади. Агар етказилган зарар франшизадан ошса, суғурталовчи суғурта қопламини тўлиқ тўлаши, қилинган таъкидга эътибор қаратмаслиги шарт.\n1-МИСОЛ. Суғурта шартномасида 1% ёки 1 000 000 сўм шартли франшиза назарда тутилган. Суғурта суммаси – 100 млн сўм (100%). Мол-мулкка етказилган зарар 800 000 сўмни (0,8%) ташкил этди. У франшиза суммасидан камлиги сабабли суғурта компанияси суғурта қопламини тўламайди.\n2-МИСОЛ. Суғурта шартномаси 1% ёки 1 000 000 сўм шартли франшизани, 100 млн сўм (100%) суғурта суммасини назарда тутади. Корхона мол-мулкига етказилган ҳақиқатдаги зарар 1 500 000 сўмни (1,5%) ташкил қилди. У франшиза суммасидан ошиши сабабли суғурта компанияси 1 500 000 сўм тўлаб, уни тўлиқ қоплаши керак.\nШартсиз франшиза қатъий тарзда, ҳеч қандай шартларсиз қўлланади. У ҳам суғурта шартномасида суғурта пули суммаси ёки фоизи тарзида кўрсатилади ва суғурта қоплами суммасидан чегирилади. Агар зарар суммаси шартсиз франшизадан кам ёки унга тенг бўлса, суғурта компанияси уни қопламайди.\n3-МИСОЛ. Суғурта шартномасида зарар суммасидан 1% ёки 1 000 000 сўм шартсиз франшиза назарда тутилган. Корхона мол-мулкига етказилган ҳақиқатдаги зарар 2 500 000 сўмни ташкил этди. Мазкур ҳолда суғурта қоплами 1 500 000 сўмни (2 500 000 – 1 000 000) ташкил этади.\nАгар ҳақиқатдаги зарар, масалан, 900 000 сўмни ташкил этганда, бу эса шартсиз франшизадан кам, шартномага кўра, бунда сиз суғурта қопламини олмас эдингиз.\nСуғурта шартномаларида кам учрайдиган вақт кўринишидаги франшизада (вақт франшизаси), агар суғурта ҳолатининг бошланишига олиб келиши мумкин бўлган таъкидланган ҳолатнинг амал қилиши белгиланган муддатларда юз берса, суғурта қоплами тўланмайди. У вақт бирликларида ўлчанади.\n4-МИСОЛ. Суғурта шартномаси уни қўллаш муддати 60 календарь кун бўлган вақт франшизасини белгилайди. Агар суғурта ҳолати у тузилган пайтдан бошлаб 60 календарь кун мобайнида юз берса, суғурта компанияси зарарни қопламайди.\nКўпинча мол-мулк суғуртаси чоғида шартсиз франшизадан фойдаланилади. Унинг миқдори қанча катта бўлса, суғурта шартномаси бўйича мукофот шунча кичик бўлади. Бу суғурта компанияси қўллайдиган хатарлар лимити билан боғлиқ. Катта франшиза корхона жиддий хатарга учраганда, шунингдек суғурталанган мол-мулк шикастланишидаги майда хатарларни ўз зиммасига олиш ва улар билан боғлиқ харажатларни амалга ошириш, шунингдек суғурта мукофотида тежашга тайёрланган чоғида фойдалидир.\nСуғурта шартномасида франшизанинг мавжудлиги ижобий жиҳатларга эга.\nБиринчидан, у суғурта пулини арзонлаштириш имконини беради, чунки франшиза миқдори бевосита суғурта мукофоти миқдорига таъсир кўрсатади. Улар ўртасида қайтар боғлиқлик кузатилади: франшиза қанча юқори бўлса, суғурта мукофоти шунча кам бўлади ва аксинча. Ушбу нозик жиҳатдан суғурталашдан корхона эмас, балки гаровга олувчи банк кўпроқ манфаатдор бўлган ҳолатларда гаровга қўйилган мол-мулкни суғурталашда фойдаланиш мумкин. Ушбу ҳолда энг кўп франшиза ёрдамида суғурта харажатларини имкони борича камайтиришга эришилади.\nИккинчидан, суғурта компаниясини майда нарсалар билан безовта қилиш зарурати йўқолади. Зеро мазкур ҳолда франшиза суғурталовчини арзимас зарар суммаси билан кўплаб мурожаатлардан ҳимоя қилувчи ўзига хос тўсиқ сифатида майдонга чиқади. Сиз 500 млн сўмга конвейер ишлаб чиқариш линиясини суғурталадингиз, дейлик. Шартномада франшиза йўқлиги суғурталовчига ҳар қандай, ҳатто энг арзимас зарар кўрган чоғида тўловлар учун суғурта компаниясига мурожаат қилиш ҳуқуқини беради. Бундай мурожаатлар суғурталовчининг қўлини олади. Бунинг устига мурожаатни кўриб чиқиш билан боғлиқ харажатлар қоплам суммасидан кўп бўлиши мумкин. Шу сабабли суғурта компаниясига франшизали шартнома тузиш, бироқ камроқ суғурта мукофотини талаб қилиш фойдалироқ.\nЎзбекистоннинг фуқаролик қонун ҳужжатларида суғурта франшизаси тартибга солинмаган. Уни қўллаш имконияти шартнома эркинлиги қоидасига асосланган, франшиза тўғрисидаги шартнинг ўзи эса суд амалиётида иш муомаласи одати сифатида қабул қилинади. Суғурта шартномаларининг кўпчилигида франшиза таърифи мавжуд эмас. Бироқ, агар шартномада франшиза ва унинг миқдори юзасидан битимга эришишни тасдиқлайдиган сўз ва иборалар мавжуд бўлса, судлар тўлов миқдорини уни ҳисобга олган ҳолда белгилайдилар. Бунда ушбу атамани айтишнинг ўзи етарлидир.\nХулоса ўрнида франшиза суғурта шартномаси тарафлари хатарларининг ўзига хос шкаласи ҳисобланади дейиш мумкин. Бу эса ўз навбатида суғурта мукофотига ҳам, суғурта тўловига ҳам таъсир кўрсатади. Шу сабабли суғурта агенти сизга шубҳалантирадиган даражадаги арзон суғуртани таклиф қилса, шартнома қандай франшизани тақозо этишини ундан сўраб билинг. У анча оширилган бўлиши эҳтимолдан йироқ эмас, суғурта пулининг ўзи эса корхона учун бефойда бўлади. Агар суғурта шартномасини тузишингизга тўғри келса, шуни назарда тутинг.


Исроил бош вазири Эхуд Олмерт бугун Қуддусда Фаластин мухторияти президенти Маҳмуд Аббос билан учрашди.\n26 июн 2022, Тошкент вақти: 13:42\nИсроил томони тарқатган хабарга кўра¸ иккала раҳбар келажакда қурилиши кутилаëтган мустақил Фаластин давлати билан боғлиқ масалаларни муҳокама қилган. Айтилишича Фаластин давлати чегараларини белгилаш¸ Қуддус мақоми ва фаластинлик қочқинлар тақдири каби белгиловчи масалалар бугунги учрашув кун тартибига киритилмаган. Маҳмуд Аббоснинг бугуннинг ўзида Исроил ташқи ишлар вазири Тзипи Ливни билан Аммонда учрашиши ҳам белгиланган.\nАйни пайтда¸ Рамаллоҳдан олинган хабарга кўра¸ бугун президент Маҳмуд Аббос янги миллий хавфсизлик кенгаши тузиш ҳақида фармойиш берган. Айтилишича¸ Фаластиннинг муаммоли ҳудудларида қонун ва тартиб ўрнатилиши учун маъсул бўлган янги кенгаш раиси Маҳмуд Аббоснинг ўзи¸ раис муовини эса¸ Ҳамас етакчилигидаги ҳукумат бошлиғи Исмоил Ҳония бўлади.


Надежда Савченко кунига ярим килодан озиб кетмоқда\n"Савченкога озодлик", деб ёзилган плакат.\nРоссия суди томонидан 22 йилга қамалган украиналик учувчи Надежда Савченконинг соғлиғи барқарорлашди, бироқ у кунига 500-600 грамдан озиб кетаяпти. Бу ҳақда душанба куни учувчининг адвокати Николай Полозов маълум қилди.\nУнга кўра, Савченкога нисбатан суд ҳукми 5 апрелдан кучга киради. 6 апрелдан бошлаб Савченко очликни яна давом эттиради.Адвокатлар Савченкони очлик эълон қилмасликка кўндира олмаганларини айтмоқда. Надежда Савченко бундан аввал ҳам қамоқда бир неча марта очлик эълон қилган эди.\nУкраинадан ўғирланиб Россияга олиб келинган Надежда Савченкога нисбатан ҳукм 22 март куни Ростов вилояти Донецк судида ўқилган эди. У Украина шарқидаги урушни ёритаётган икки рус журналисти ўлимига алоқадорликда айбланмоқда. Адвокатлар журналистлар ўлдирилган пайтда Савченко Россия қамоғида бўлгани тўғрисида далил-исботлар борлигини айтиб келади, лекин суд бу далилларни инобатга олган эмас.\nУкраина президенти Петро Порошенко Савченкога нисбатан судни “шармандалик”, деб атаган ва учувчини Украина шарқидаги уруш жараёнида асирга олинган россиялик ҳарбийлар Александр Александров ва Евгений Ерофеевга алмаштиришга тайёр эканини билдирган.


29 октябр 2020, Тошкент вақти: 03:55\nБеларус мухолифати лидерларидан бири Мария Колесникова 7 сентябрь куни эрталаб Минск марказида номаълум шахслар томонидан ўғирлаб кетилди. Бу ҳақда Tut.by нашри воқеа гувоҳи сўзларига таянган ҳолда хабар қилди.\nГувоҳга кўра, Колесниковани “Связь” (“Алоқа”) деб ёзилган микроавтобусга ўтқазиб, номаълум томонга олиб кетганлар. Унга қўнғироқ қилиб бўлмаяпти. Расмийлар ҳам бу борада ҳали изоҳ берганларича йўқ.\nҲибсга олинган президентликка номзод Виктор Бабарико штабининг вакиласи М. Колесникова сайловолди кампанияси чоғида “Аёллар триоси” митингларида чиқиш қилган шахс сифатида танилган, у мазкур митингларда рўйхатга олинмаган номзод Валерий Цепкалонинг рафиқаси ҳамда президентликка номзод Светлана Тихановская билан бирга чиқиш қилганди. У “трио”нинг Беларусда қолаётган ва озодликда бўлган сўнгги иштирокчиси эди. Колесникова мухолифатнинг яқинда тузилган Мувофиқлаштирувчи кенгаши раёсати таркибига кирган. Куни кеча у Минскда бўлиб ўтган галдаги оммавий норозилик юришида иштирок этганди.\nСўнгги юришда ўн минглаб киши иштирок этган. Беларус ИИВ маълумотларига кўра, куни кеча турли шаҳарларда 633 киши қўлга олинган. Аввалроқ ҳуқуқ фаоллари 200 чоғли одам ушланганини билдирганлар.\nОлдинроқ Беларус расмийлари босими остида Светлана Тихановская ҳамда Мувофиқлаштирувчи кенгаш раёсати аъзоси Ольга Ковалькова мамлакатдан чиқиб кетганди.\nБеларусда президент Александр Лукашенкога қарши норозилик намойишлари қарийб бир ойдан буён давом этмоқда. Норозиларнинг кўпи қўлга олинган, қийноқ ва таҳқирловларга дучор этилган.


Роботлаштирилган замонавий автомашиналар ювиш шахобчаси – Telegraph\nРоботлаштирилган замонавий автомашиналар ювиш шахобчаси\nУзбекско-Китайский Торговый Дом "ASIA STAR" - Автоматическая бесконтактная автомойка July 01, 2019\nУзбекско-Китайский Торговый Дом "ASIA STAR" - Автоматическая бесконтактная автомойка\nХХI асрда робототехника жадал ривожланиб хар бир сохага кириб келмоқда. Шундай сохалардан бири бу маиший хизмат кўрсатиш, яъни автомашиналарни автоматлашган роботлар ёрдамида ювишдир. Бугун сизларга роботлар ёрдамидан қандай фойдаланиб, мўмай даромад кўриш мумкинлиги хақида лойиха тақдим этамиз.\nРОБОТЛАШТИРИЛГАН АВТОМАШИНА ЮВИШ ШАХОБЧАСИНИ ТАШКИЛ ЭТИШ УЧУН ҚУЙИДАГИЛАР ТАЛАБ ЭТИЛАДИ:\nМинимал майдон: 100 м2\nИшчилар сони: 1 та (назоратчи техник)\nСув таъминоти учун қудуқ ва захира идиши (5 тон): 1 та\nЭлектр энергия таъминоти: 380 В\nУскуна учун инвестиция миқдори: 346.000.000 сўм (ҚҚС билан)\nБу ерда жойни қуриш ва қудуқ қазиш харажатлари киритилмаган.\nБир дона автомашинани 5 дақиқа ичида сифатли ювиш учун 3000 сўм пул сарф қилинади.\nБу сарф харажат ичига солиқлар, ер ижараси, ишчи ойлиги ва ускуна амортизацияси киритилмаган. Бугунги кунда Тошкент шаҳрида автомашина ювиш ўртача 15.000-20.000 сўм туради. Бундан ташқари чой чақа ҳам бериш керак. Тўғри шу пулга автомашинани ичи билан тозалаб берадилар. Аммо бу усул билан тозалашда ўзига яраша камчиликлар ҳам кўп. Автомашинанинг тоза ювилиши – хизмат кўрсатаётган шахснинг тажрибаси, соғлиғи ва кайфиятига боғлиқдир.\nШу сабабли, роботлаштирилган замонавий автомашиналар ювиш шахобчасида хизмат хақи 13.000 сўм деб белгиланса, бу харидорлар учун жуда қизиқарли, сифатли, арзон ва тезкор хизмат кўрсатиш таклифи бўлади.\nБир кунда ўртача 50 та автомашинага хизмат кўрсатилса ( 50 та автомашинани робот ёрдамида ювиш учун 4,5 соат вақт кетади), 13.000 сўмдан жами 650.000 сўм тушум бўлади. Бир ой (30 кун)да 19.500.000 сўм тушум бўлади. Агар кунига 100 та автомашина ювилса, бир ойда 39.000.000 сўм тушум бўлади. Шу пулнинг ярми харажатларга кетса, қолган ярми сизнинг фойдангиздир.\nТОЗАЛАШ ЖАРАЁНИ ҚУЙИДАГИЧА КЕЧАДИ:\nМАШИНАНИНГ ОСТКИ ҚИСМИ ЮВИЛАДИ\nМАШИНА ЁН ТАРАФЛАРИ ВА УСТКИ ҚИСМИ ЮВИЛАДИ\nМАШИНА ЁН ТАРАФЛАРИ ВА УСТКИ ҚИСМИ МАХСУС ЭМУЛЬЦИЯ БИЛАН ҚОПЛАНАДИ. (махсус эмульция кирни кетказиш учун керак)\nЭМУЛЬЦИЯ ЮҚОРИ БОСИМЛИ СУВ БИЛАН ЮВИБ ТАШЛАНАДИ\nМАШИНА МАХСУС ТОЗАЛАШ ВОСИТАСИ БИЛАН ҚОПЛАНАДИ (махсус тозалаш воситаси кирни кетказади ва автомашинага жилов беради)\nЮҚОРИ БОСИМЛИ СУВ ОСТИДА МАШИНАДАН ТОЗАЛАШ ВОСИТАЛАРИ ЮВИБ ТАШЛАНАДИ\nОХИРГИ БОСҚИЧДА АВТОМАШИНА ҚУРИТИЛАДИ.


Николай Черников, Кила Коля, кекушкинкай каратэ, спорт, брейк-данс - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nПрофессионал брейк-дансер Кила Коля билан суҳбат\nКўрсатувимизнинг бугунги сонида кекушкинкай каратэ бўйича жаҳон чемпионатига йул оламиз. Сайёрамизнинг энг яхши брейк-данс раққосларидан бири Кила Коля билан сухбатлашамиз. Шунингдек, сузувчи-паралимпиячиларнинг очиқ машғулотларида қатнашамиз.\nДастуримиз давомида дунёдаги энг яхши брейк-дансерлардан бири Николай Черниковнинг машҳурлик, рақс мактаби ва Олимпия амбициялари ҳақидаги интервюси билан танишасиз.\nҚозоғистонлик Николай Черниковнинг ҳаёти Олимпия спортчиларининг ҳаётидан катта фарқ қилмайди. Лекин, бир асосий фарқ бор. Николай – профессионал брейк-дансер, дунёда Кила Коля тахаллуси билан яхши танилган. Расмий равишда у сайёрадаги энг яхши раққосларнинг энг яхши 16 талигига киради, яқинда у жаҳон чемпионатидан қайтди, унда энг кучли деган унвондан бир қадам олдинда бўлди.\nНиколай ЧерниковКила Колякекушкинкай каратэспортбрейк-данс\nҚозоғистонлик боксчилар – Али Аҳмедов ва Римма Волосенко\nҚозоғистонлик машҳур боксчилар Али Аҳмедов ва Римма Волосенко билан суҳбатлашамиз.\nИлья Ильин: Мен карьерамни якунлайман\nЯнги дастуримизда видео алоқа ёрдамида қозоғистонлик олимпиада ғолиблари билан мавсум якунлари ва коронавируснинг жаҳон спортига таъсири ҳақида гаплашамиз.\nЛюдмила Устягова. Каратэ бўйича жаҳон чемпиони ва бодибилдинг бўйича Осиё чемпиони\nКаратэ бўйича жаҳон чемпиони ва бодибилдинг бўйича Осиё чемпиони Людмила Устягова билан суҳбатлашамиз.\nБарис хоккей клуби ўйинчиси – Никита Михайлис\nРустам Мурзағалиев. Баскетбол бўйича миллий терма жамоа сардори\nБаскетбол бўйича миллий терма жамоа сардори Рустам Мурзағалиев билан суҳбатлашамиз.\nФигурали учиш бўйича жаҳон юлдузи Элизабет Турсинбаева билан суҳбат\n2019-йил мартида Японияда Элизабет Турсинбаева фигурали учиш бўйича жаҳоннинг вице-чемпионига айланди.\n«Барис» хоккей клуби жамоа сардори Даррен Диц билан суҳбат\nОзгина бўлса-да қитьа хоккей лигасини кузатиб борганлар Даррен Диц кимлигини албатта билишади.\nUFC билан шартнома имзолаган илк қозоғистонлик Шавкат Рахмонов билан суҳбат\nДастуримизнинг бугунги сонида Қозоғистон футболидаги икки энг ёрқин клуб - “Астана” ва “Қайрат” ўртасидаги қарама-қаршиликни кузатамиз.\nСенат Қозоғистон Республикаси Президенти ваколатларига доир тузатишлар қабул қилди\nЭҳтиёткорлик билан чиқиш: эпидемиологлар санитария талаблари ҳақида унутмасликка чақирмоқда\nДавлат раҳбари яна бир бор қозоғистонликларни карантин чораларига амал қилишга чақирди


Акмал Саидов: «Ҳозир партиялар кўрсатган номзодларнинг ҳеч бири президентликка номзод эмас» — Sof.uz\nЖАҲОН 229,184,928 205,810,888 4,703,620\nАкмал Саидов: «Ҳозир партиялар кўрсатган номзодларнинг ҳеч бири президентликка номзод эмас»\n18.08 08:33 600 Ўзбекистон\n«Юксалиш» умуммиллий ҳаракатида ўтказилган «Сайловга тайёргарлик кўриш ва ўтказишда фуқаролик жамияти институтларининг иштироки» мавзусидаги давра суҳбатида Ўзбекистон Республикаси Олий Мажлиси Қонунчилик палатаси спикерининг биринчи ўринбосари Акмал Саидов Сайлов кодексининг талаблари, қоидаларига аниқ риоя қилиниши бўйича фикрларини билдирди. Бу ҳақда ЎзА хабар қилмоқда.\n«Сайлов жараёнларига фуқаролик жамияти институтларини жалб қилишимиз керак. Сайловга тайёргарлик жараёнининг асосий босқичлари бошланди. Бунда, марҳамат, фуқаролик жамияти институтлари жамоатчилик назоратини амалга оширсин.\nҚонунчиликда ҳеч қандай чекловлар йўқ. Бу борада Марказий сайлов комиссиясининг ижобий ташаббусларини эътироф этишимиз керак. Яъни ногиронлар жамияти, бир қатор оммавий ахборот воситалари билан ҳамкорлик меморандумларини имзоланди.\nСайлов кодексининг талаблари, қоидаларига аниқ риоя қилиниши кераклигини таъкидламоқчи эдим. Яқиндагина сиёсий партияларнинг ишончли вакилларига гувоҳномалар берилди. Партияларга сайловда иштирок этиш учун имзо варақалари тўплаш бўйича рухсат берилди.\nҲамма жойда партиялар сайловда қатнашяпти, дейилди. Ҳали қачон қатнашади сайловда? Қачонки Марказий сайлов комиссияси партиялар тўплаган имзоларни текшириб, ҳаққонийлигига ишонч ҳосил қилгандан кейин рухсат берилади. Ўшандан кейин сиёсий партиялар ўзларининг вилоят, туман конференцияларини ўтказади, бўлажак съездга делегатлар сайлайди. Ундан кейин съездда президентликка номзод кўрсатилади.\nҲозир ҳамма партиялар номзод кўрсатди, дейиляпти. Қаерда ёзилган бунақа норма. Сиёсий партиялар съездларида кўрсатилган номзодларга оид барча ҳужжатларни МСК кўриб чиққандан кейин у ёки бу номзодга гувоҳнома беради. Шундан кейин у номзод ҳисобланади.\nҲозир Сайлов кодекси бўйича ҳеч қайси партия кўрсатган номзод президентликка номзод эмас. Буни, айниқса, баъзи журналистларимиз билишини истардим. Оммавий ахборот воситалари ҳам муҳим фуқаролик жамияти институтининг вакилларидир. Сиз Сайлов кодексининг бирорта нормасини бошқача талқин қилишга ҳаққингиз йўқ», – дейди Акмал Саидов.\n18.09 08:56 745\n18.09 16:44 655\n18.09 13:08 616\n17.09 10:12 476\nКеча, 18:23 303 Жаҳон\nКеча, 18:19 68 Жаҳон\nКеча, 17:18 308 Ўзбекистон\nКеча, 14:47 99 Жаҳон


Шу боис тоза ичимлик суви таъминотини янада яхшилаш ҳам фаровонлик мезонларидан бири саналади. Бугун ҳеч иккиланмай айта оламизки, мамлакатимизда инфратузилма жадал ривожланмоқда. Буни Бухоро вилояти мисолида ҳам кўришимиз мумкин.\nШу ўринда қуйидаги рақамларга эътиборингизни қаратмоқчимиз. Биргина 2013 йилда давлат бюджетидан ажратилган 8,5 миллиард сўм эвазига вилоятдаги 46 та қишлоқ аҳоли пунктида жами 56,1 километр узунликда ичимлик суви тармоқлари тортилди. Бундан ташқари, 5,3 миллиард сўмлик қўшимча сармоя ҳисобига 30 та қишлоқ аҳоли пункти учун қувур ўтқазилди. Шунингдек, учта туманда гидроиншоотлар барпо қилинди.\n— Ана шулардан бири “Кўчкўмар” сув иншооти бўлиб, у бизнинг ҳудудимизда жойлашган, — дейди Бухоро тумани “Сувоқова” ишлаб чиқариш давлат корхонаси бошлиғи Ёқуб Тўқлиев. — Мазкур объект қурилишига давлатимиз томонидан\n1 миллиард 993 миллион сўм йўналтирилди. Бу иншоотнинг қурилиши “Кўчкўмар”, “Қавола Маҳмуд”, “Сўфи Коргар” қишлоқ фуқаролар йиғинлари ҳудудида истиқомат қилувчи 17 минг нафардан зиёд аҳолини обиҳаёт билан таъминлаш имконини берди.\nЭътиборли жиҳати, Осиё тараққиёт банки иштирокида туманда 2 та сув сақлаш резервуари ҳам қуриб битказилди. Умумий қиймати 3 миллион 331 минг АҚШ доллари бўлган бу омборларда 1000 кубометр ҳажмда обиҳаёт жамғариш имкони бор. Улар соатига 240 кубометр сув узатиш қувватига эга замонавий “Грундфос” насослари билан жиҳозланган. Шунингдек, туман марказида 26,1 километр масофага қувур тортилди. 659 та темир-бетон қудуғи реконструкция қилинди. Мазкур йўналишдаги ишлар ниҳоясига етиши билан бу ерда истиқомат қилувчи икки мингдан зиёд хонадоннинг ичимлик суви таъминоти тубдан яхшиланади.\n— Давлатимиз аҳоли саломатлиги масаласига устувор вазифа сифатида қарамоқда, — дейди туман аҳоли саломатлик-репродуктив маркази раҳбари Шаҳноза Собирова. — Ичимлик суви таъминотини янада яхшилаш йўлидаги бу каби саъй-ҳаракатлар, табиийки, касалликларнинг камайишига олиб келади, болаларимизнинг соғлом ўсишига ижобий таъсир кўрсатади. Биз, шифокорлар буни кўриб, ҳис этиб турибмиз. Масалан, туманимизда кейинги йилларда юқумли касалликлар камайгани кузатилаяпти. Ўз навбатида, ҳар биримиз ушбу бебаҳо неъматнинг қадрига етишимиз, ундан ўринли фойдаланишимиз зарур. Чунки тоза ичимлик суви қувурлар орқали вилоятимиз, жумладан, туманимиз ҳудудига ҳам давлат томонидан катта маблағлар эвазига олиб келинаяпти.\nВилоятда ер ости чучук сув манбалари кам. Шуни инобатга олиб, ҳукуматимиз салкам 200 километр олисдан — Самарқанд вилояти ҳудудидан улкан қувурлар тортиб, аҳолининг обиҳаётга бўлган эҳтиёжини қондираяпти. Бунга озмунча куч ва маблағ сарфланаяптими?! Бинобарин, жўмраклардан оққан зилол сувнинг қадрига етишимиз, ундан тежаб-тергаб фойдаланишимиз лозим. Зеро, вилоятда аҳолини тоза ичимлик суви билан таъминлаш ишлари жорий йилда ҳам жадал давом этмоқда. Шу мақсадда вилоят маҳаллий бюджети ҳисобидан жами 8 миллиард 460 миллион сўм ажратиш кўзда тутилгани фикримиз тасдиғидир.\nМазкур рукндаги бошқа мақолалар: « «Auchan Voyages» франциялик сайёҳларни Ўзбекистонга таклиф этади\tФидойилик, ташаббус ва ибрат »


Пеп Гвардиола: "Манчестер Сити" ЕЧЛда ғолиб чиқмаса ўзимни ўлдирмоқчи эмасман" / CHAMPIONAT.asia\nПеп Гвардиола: "Манчестер Сити" ЕЧЛда ғолиб чиқмаса ўзимни ўлдирмоқчи эмасман"\n30 сен 2019 19:24\nТеглар : Манчестер Сити ЕЧЛДинамо ЗагребПеп Гвардиола\n"Манчестер Сити" бош мураббийи Пеп Гвардиола ЕЧЛ доирасида Загребнинг "Динамо"сига қарши учрашувдан олдин ўз фикрларини билдириб ўтди.\n"Аталанта" яхши футбол ўйнайди, улар "Ювентус" ва "Интер" билан. "Динамо" уларни 4:0 ҳисобида мағлуб этишди. Бу бизнинг эртага эҳтиёткор бўлиб ўйнашимизга ишорадир. Ҳа, Чемпионлар лигасини ютишни хоҳлайман. Агар юта олмасам, бу мени ҳаётимни ўзгартирмайди. Ўзимни ўлдирмоқчи эмасман.\nҲа биламан, мухлислар учун АПЛ ҳаммасидан муҳимроқ. Улар биринчи навбатда учинчи чемпионликни исташади, кейин эса ЕЧЛдаги илк чемпионликни.\nҲақиқат шундан иборатки, клубимиз аввалари бундай даражада бўлмаган. "Ливерпуль" ва "Манчестер Юнайтед" жамоалари бу ерда мунтазам ўйнашарди. Барларда мухлисларимиз мана шу клубларнинг ўйинларини томоша қилишарди. Биз олдинга қадам ташлаяпмиз" – дейди Гвардиола.\nМанба\t: twitter.com/sistoney67\nСульшер — биринчи! 10\n“Ман Сити”нинг 2 ажойиб серияси ўз ниҳоясига етди 25\nАПЛ. "Манчестер Юнайтед" "Этихад"да "Манчестер Сити"нинг ғалабали сериясини якунлаб берди 223


"Мен у ерга бошқа қадам босмайман!" - BBC News O'zbek\nImage caption Тошкент аэропортида келган хорижий йўловчилар учун рўйхатдан ўтиш борасида маълумот йўқ\nЎзбекистонга сафар қилаётган чет эл фуқаролари уч кун муддат ичида вақтинча рўйхатдан ўтишлари керак.\nИчки ишлар вазирлиги Кириш-чиқиш ва фуқароликни расмийлаштириш бошқармасининг қоидаларига кўра: “Хорижий фуқаролар вақтинча бўлиш жойига келишгач Ўзбекистон Республикаси ички ишлар органларида вақтинча рўйхатдан ўтишлари ёки меҳмонхоналарда ҳисобга туришлари шарт.”\n“Чет эл фуқaросининг Ўзбекистондa бўлиш қоидaлaрини бузиши, яъни ... вaқтинчa ёки доимий пропискa юзaсидaн белгилaнгaн тaртибгa риоя этмaслиги” ва шунингдек бошқа қатор қоида бузишлари “энг кaм иш ҳaқининг эллик бaрaвaридaн юз бaрaвaригaчa миқдордa жaримa солишгa сaбaб бўлaди”, деб қайд этилган Ўзбекистоннинг Маъмурий жавобгарлик тўғрисидаги кодексида.\nБу- регистрациядан ўтмагани учун белгиланган жарима 1300-1500 АҚШ долларигачани ташкил қилади, деганидир.\nЎзбекистонда туғилган Россия фуқароларининг баъзилари бу қоидалардан бехабарлар.\nУлар Ўзбекистонга борганларида меҳмонхонада эмас балки кўпроқ қариндошларининг уйларида тўхтайдилар.\nКўплаб Россия фуқароларининг айтишларича, Тошкент аэропортида рўйхатга туриш борасида бирор-бир маълумот берилмайди.\nЧегара ва божхона ходимлари келган йўловчиларни огоҳлантириб қўймайдилар ва уларга божхона қоғози билан бирга рўйхатдан ўтиш борасидаги маълумот етказилмайди.\nЯқинда Россия фуқароларидан бири йигирма беш йилдан сўнг ўз ватанига қайтди.\nТошкентда ўз вақтида вақтинча яшаш жойида рўйхатга турмагани сабаб, катта миқдордаги жарима тўлашга мажбур бўлган.\nАёл, Ўзбекистондаги қариндошларини ўйлаб, ўз исми-шарифини эълон этмасликни сўради.\nImage caption “Регистрациядан ўтмагани учун жарима миқдори энг кам ойликнинг эллик бараваридан юз бараваригача миқдорда жарима солишга ҳақи бор”\nАёл: Мен Тошкентга 25 йилдан бери бормагандим. Ўзим Тошкентда туғилиб ўсганман. Россияга кетгач, анчадан бери ўз қариндошларимдан узилиб қолгандим. Мен учун шу 25 йиллик муддат худди мавжуд бўлмагандек. Май байрамлари муносабати билан, ишхонамдан 10 кунга таътил сўраб, Тошкентга бориб келмоқчи эдим. У ерда раҳматли отам ва икки бувимнинг қабрларини зиёрат қилиб, қолган қўшни-қариндошларим билан дийдорлашишни умид қилгандим. Май ойи эди, Ғалаба куни, мен шундай хурсандчилик билан, шундай самимий ҳислар билан у ерга бордим. Чипта сотиб олишдан олдин, мен виза тартибини суриштирдим. Интернетда қарасам, Россия фуқароларига виза керак эмас, деб ёзилган. Мен янада хурсанд бўлиб, ўз ватанимга қайтаяпман, деб ўйлагандим. Тошкентда мени жуда яхши кутиб олишди, хамма жойга олиб боришди, ҳамма ерда байрамона кайфият, мен жуда ҳам мазза қилдим. Менга “сен регистрациядан ўтишинг керак,“ деб ҳеч ким ҳеч нарса демаганди.\nБи-би-си: Лекин сиз борди-келди қилиб юрган ўзбекистонлик одамлар билан мулоқотда бўлгансиздир, улардан эшитишингиз мумкин эди-ку?\nАёл: Мен фақат телефонда гаплашиб турардим ва ўзимнинг яқинларимнинг ҳаммаси шу ерда. Энди онам баъзан ўз қариндошлари, қариб қолган холаларим билан гаплашиб туради.. Лекин улар ҳам бундай қоидалардан бехабар эдилар. Кейин мен Тошкентда туғилганлигимни инобатга олиб, демак, менга ўхшаганларни у ерга худди ўз ватанига қайтаётгандек қабул қилишади деб ўйлагандим. Хаёлимга сира ҳам кирмаган эди бу. Мен Тошкент аэропортига учиб борганимда ҳеч қаерда, ҳеч қандай эълон ёки огоҳни кўрганим йўқ. Божхона ходимлари ҳам Россия паспортимни кўра туриб, огоҳлантирмадилар.\nБи-би-си: Лекин сиз шу регистрациядан ўтишингиз кераклиги ҳақида қачон билиб қолдингиз?\nАёл: Қайтишимга бир кун қолганда, мен телефонда бир танишим билан хайрлашиб гаплашганимда, у мендан рўйхатдан ўтдингми, акс ҳолда сени қамаб қўйишлари мумкин, деб айтди. Мен лол қолдим. Мен қариндошимникида турган эдим, ўша заҳоти қариндошим ОВИРми, билмадим, қаергадир югуриб борди ва паспортимни кўрсатди. Ундан паспортимни олиб қолишди. Эртаси куни мен ўша идорага бордим ва паспортимни олиб қолишганига ўз норозилигимни билдирдим. “Менинг паспортимни олиб қолишга ҳаққингиз йўқ”, деб айтдим, “мен шахарда қандай қилиб паспортсиз юраман? Биров тўхтатса-чи?“ “Ҳеч ким тўхтатмайди,” деган жавобни эшитдим. Мен жуда хафа бўлдим. “Айбим нима?” деб сўрасам, у ердаги ходим тумшуғимга Кодексни тиқиб, саҳифани кўрсатди. У ерда “регистрациядан ўтмагани учун жарима миқдори энг кам ойликнинг эллик бараваридан юз бараваригача миқдорда жарима солишга ҳақи бор” деб ёзилган экан. Ўзбекистонда минимал ойлик 130 минг сўм этиб белгиланган. Демак менга эллик бараварида жарима ёзишганини инобатга олсак, жарима миқдори олти миллион сўм бўлади. Долларда эса бу 1500 доллар бўлади. Мен улардан, “қаердан олдинглар бундай суммани”, деб сўрадим. Ким бундай нарсаларни ўйлаб чиқарган, сизнинг Думангиздаги мулозимлар бу рақамларни осмондан олишганми? Бизнинг Россиямизда бундай катта жарималар белгиланмайди. Ахир, мен ишлайдиган аёл бўлсам, бой интурист бўлмасам, қандай қилиб бундай маблағни тўлашим мумкин? Оддий одамлар бундай маблағни қаердан олишсин? Мен йигирма беш йил ишлаб Ўзбекистонга бориш учун ўз ойлигимдан жамғариб тежаб борганман. Кимда бунча пул бор?\nБи-би-си: Эҳтимол, қонун бузган чет элликларнинг молиявий қобилиятига мослаштириб шундай жаримани белгилашгандир?\nАёл: Мен қонунни бузганим йўқ! Мени ҳеч ким огоҳлантирмади, мен ноқонуний ҳаракатларни амалга оширганим йўқ! Мен фақат паспорт режими қоидаларидан бехабар бўлиб, ўз вақтида регистрациядан ўтмаганман. Ахир, менинг Тошкентда туғилганимни, исмим, фамиялиям ўзбеклигини инобатга олишлари керак-ку. Ёки биринчи марта жаримани кичикроқ миқдорда белгилашлари керак, иккинча марта бузилса, жарима миқдорини кўтаришлари мумкин. Мисол учун, машина ҳайдовчилари учун йўл қоидасини бузганлари учун белгиланадиган жарималар каби. Бу ерда эса, тўсатдан, бошимга бир ярим минг доллар тўлашинг керак, деб ургандек бўлишди. Ахир, бу реал эмас-ку!\nБи-би-си: Охир-оқибат муаммони қандай қилиб хал қилдингиз?\nАёл: Энди, нима десам бўлади? Қариндошларимнинг ёрдами билан бир амаллаб муаммони ҳал қилдим. Энг алам қиладигани шуки, Россияга қайтгач, мен суриштирдим, регистрациядан ўз вақтида ўтмаган Ўзбекистон фуқароларига қўйилажак жарималар миқдори анчайин паст экан. Яъни, 100 АҚШ долларидан ошмайди.\nImage caption Ўзбекистонга сафар қилган саёҳлар мамлакатнинг ўта қаттиқ қоидаларидан шикоят қиладилар\nБи-би-си: Ушбу машаққатлардан ўтиб, Ўзбекистонга қилган сафарингиз қандай таассурот қолдирди сизда?\nАёл: Энди пул нуқтаи-назаридан гапирсак, сафар тасасуротларимга унча салбий таъсир қилди деёлмайман. Чунки мен пул масаласига енгиллик билан қарашга ҳаракат қиламан. Бироқ, мени адолатсизлик жуда хафа қилди. Мен бундай адолатсизликни бошимдан кечириб, ўзимга ваъда бердимки, Ўзбекистонга ҳеч қачон бошқа бормайман деб! Тошкентга қўнишим билан, божхонадан ўтаяпман, ходимларга паспортимни бераяпман, уларга юрагимни очиб, мен йигирма беш йил бўлмадим, жуда ҳам хаяжонлаяпман, дедим.. Бутун самимият билан борганидим.\nБи-би-си: Божхона ходимлари ёки чегара ходимлари сизга “қоидамиз бундай” деб тушунтириб, ёки паспортингизга қоғоз-варақ солиб қўйишмадими?\nАёл: Ҳеч ким, ҳеч нарса айтгани йўқ, қандай ўтган бўлсам, шундай ўтдим. Аэропортда маълумот бўлмаса, одамлар регистрациядан ўтиш борасидаги маълумотларни қаердан олишлари мумкин? Мен виза керак эмаслигини билганимдан кейин регистрациядан ўтиш хаёлимга ҳам келмаган. Ҳаттоки мен уйларида турган қариндошларим ҳам билишмаган. Уларни ҳам жаримага тортишди. Ҳафсалам пир бўлди. Улар олдида уятли бўлдим. Улар менга мезбонлик қилиб, мени айлантириб юришди, меҳрибончилик кўрсатдилар. Бунинг устига яна пул тўлашларига тўғри келди. Менимча, маълумотларнинг йўқлиги туфайли, одамлар мана шундай ҳолатга тушмоқдалар. Дорга осилсангиз ҳам ҳеч гап эмас. Шунинг учун мен айтдим, мен у ерга бошқа қадам босмайман!\nБи-би-си: Россияда сизга нисбатан маҳаллий аҳоли қандай муносабатда? Улар сизни “ўзимизники” дек қабул қилишадими?\nАёл: Ажойиб қабул қилишади. Мен 1985 йилдан бери шу ердаман. Оилам шу ерда, онам ҳам. Менга нисбатан маҳаллийларнинг муносабати яхши. Мен ўзим одамларни яхши кўраман, кўнглим очиқ, ҳаммага самимий муносабатда бўламан.\nБи-би-си: Ўзлик ҳақида сўрасак, сиз ўзингизни россиялик деб ҳисоблайсизми ёки ҳамон ўзбекистонлик сифатида тақдим этасизми?\nАёл: Бошида кетганимда, мен ўзимни ажратмас эдим. Мен учун ўзлик қандайдир сунъий тушунча. Ўзимни шу пайтгача ҳам россиялик ва ҳам ўзбекистонлик деб ҳис қилардим. Лекин, Ўзбекистонга боргач, айнан ўша ерда ўзимни бегонадек сездим. Мен Ўзбекистонга чет эллик ва бегона бўлиб қолипман. Мени у ердагилар тўла қабул қилишмади. Яъни, қариндошларимни айтмаяпман, лекин шаҳар, бутун вазият мени ўзиники деб қабул қилмади. Одамларга бундай муносабатда бўлиш мутлақо мумкин эмас.\nСиз ҳам шундай ҳолатга тушганмисиз ёки шундай ҳолатга тушган инсонларни биласизми?Ўз фикр-мулоҳазаларингизниuzbek@bbc.co.ukэлектрон почтаси ёки BBC UZBEKнинг социал медиадаги саҳифалари орқали бўлашинг.


Жамшид Хўжаев фотомухбир олган суратларнинг ўчирилиши юзасидан муносабат билдирди — Sof.uz\n26.01 19:01 997 Жамият\nDaryo.uz сайти фотомухбири Мадина Нурман Бухоро шаҳрига хизмат сафари пайтида бош вазир ўринбосари Шуҳрат Ғаниев ва қишлоқ хўжалиги вазири Жамшид Хўжаев акс этган икки фотосуратни ўз Telegram-каналида эълон қилган ва кўп ўтмай, расмни ўчиришга мажбур бўлганини билдирганди.\nМадина Нурманнинг сўзларига кўра, суратлар эълон қилингач, «Қишлоқ хўжалиги вазирлиги манфаатлари учун хизмат қилувчи ташкилот» вакиллари фотомухбирдан суратларни ўчириб ташлашни илтимос қилиб сўраган ҳамда буни «босим бўляпти» дея изоҳлашган.\n«Расмлар ўчди, афсуски. Шуҳрат Ғаниевнинг ёнидаги вазир канал муаллифи томонидан бошқа расмга олинмайди. Интернетдан оламиз хабарларимизга керак бўлиб қолсалар. Минг бор узр!» – дея хабар қолдирган фотомухбир ўз каналида. Кейинроқ маълум бўлишича, суратни ўчиртирганлар бу постни ҳам ўчиришни сўрашган.\nЎчирилган суратлардан бири / Фото: Daryo.uz\nМадина Нурманнинг юқоридаги изоҳидан кейин, Ўзбекистондаги кўплаб блогерлар фотосуратчига босим бўлган деган тахминда бу суратларни ўз каналларига пост қилиб қўйиб, улаша бошлади.\nШу куннинг ўзида қишлоқ хўжалиги вазири Жамшид Хўжаев фейсбукдаги саҳифасига иккала суратнинг скриншотини жойлаб, бу воқеаларга ўз муносабатини билдирди.\nВазирга кўра, бу ишлар унинг аралашуви ёки топшириғи билан бўлмаган.\n«Хайплар қандай пайдо бўлишига энди шахсан гувоҳ бўлдим. Менинг ўрнимга ўйлаб, фараз-у ихтиролар қилишни, бир томонлама хулосалар чиқаришни давом эттирмасликлари, буларнинг барчасини худди мансабдорлар ва ОАВнинг тўқнашуви сифатида талқин этмасликлари учун ўз фикрларимни билдиришга қарор қилдим.\nБундан бир неча соат илгари, кундузи дўстларим ушбу икки фотосурат битилган репостларни юбора бошлашди. Фотосуратлар мени умуман ажаблантирмади, чунки фотограф бизни суратга олаётганини кўрганман ва улар яқин орада интернетга жойлаштирилишини ўшандаёқ тушунган эдим. Фотосуратчи қизни турли расмий тадбирларда бир неча бор кўрганман.\nАжабланарли ҳолат кейинроқ бўлди. Ушбу фотосуратлар муаллиф томонидан гўёки менинг аралашувим билан олиб ташлангани ҳақидаги янги хабарлар кела бошлади.\nКейинроқ билсам, фотосуратлар, айнан эса уларнинг остига ёзилган изоҳларни вазирлик матбуот котиби Нигора этикага тўғри келмайди, деган хулосага келган. Ҳамкасблари орқали фотосуратлар муаллифи билан боғланиб, тушунтирмоқчи бўлган. Фотолар муаллифи ва уларни олиб ташлашни илтимос қилганлар ўртасидаги мулоқот қандай ўтганидан бехабарман, аммо ўзи журналист бўлган Нигоранинг айтишича, муаллиф билан ҳамкасб сифатида мулоқот қилмоқчи бўлган.\nАГАР БОСИМ ЁКИ ТАЗЙИҚ ЎТКАЗИЛГАН БЎЛСА, ИЛТИМОС, МЕНГА ХАБАР БЕРИНГ, БУНИ БИЛИШНИ ИСТАРДИМ. (Фейсбукда дўстмиз, бемалол ёзинг)\nАммо ундай эмаслигига шубҳам йўқ. Чунки иш мобайнида Нигорани жуда яхши билиб олганман – у хушмуомала ва андишали инсон.\nАгар буларнинг барчаси хайп учун, «очко» олиш учун қилинмаётган бўлса, ҳар қандай ишда мулоқот учун ўрин борлиги ҳақида унутмайлик. Матбуот котибларининг журналист ва блогерлар билан мулоқотлари хайпга айланмаслиги лозим, бу ишга оид жараёнлар ахир. Агар бирор мутахассис бошқасига ўз фикрини етказмоқчи бўлса, бойкот эълон қилмасдан, буларнинг барчасини янги ахборот баҳоналарига айлантирмасдан уни тинглаш ва ҳақиқатан ҳам эшитиш мумкин албатта.\nФотосуратлар ва, умуман, журналистикада шундай ноодатий форматлардан фойдаланилишига келадиган бўлсак, тан олиш керак, бу анча қизиқарли ва ностандарт ёндашув. Шу боисдан мазкур икки фотони шу ерда, лентамда қолдираман.\nМадина, фотосуратларингиз яхши чиқибди, менга умуман расмлариз ёқади. Фақатгина ўй-фикрларимни нотўғри ўқибсиз. Кейинги сафар, марҳамат, бемалол яқинроқ келинг ва саволингизни беринг, мен ҳамиша суҳбат учун очиқман. Барчамизнинг ишларимизга омад!» – дея ёзган вазир.\nDaryo.uz Жамшид Хўжаевнинг бу изоҳини эълон қилар экан, унга қуйидаги фикрларни ҳам қўшимча қилган:\n«Daryo.uz таҳририяти юз берган бу ҳолат нафақат суратларни, балки у ёки бу материалларни ҳам ўчириш ёки ўчиришга тенг даражада таҳрирлашни сўрайдиган шахсларга сабоқ бўлади ва уларни бундай ўринсиз илтимослар олдидан жиддий ўйлаб кўришга ундайди, деб ишонади».


Бу ҳафтада ҳарорат қандай бўлади?\nЎзбекистон Республикаси Гидрометеорология хизмати маркази 2-5 сентябр учун об-ҳаво маълумотини эълон қилди:\nҲаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади. Ҳарорат кечаси 2-4 сентябрда 12-17, 5 сентябрда 8-13, кундузи 2 сентябрда 25-30 даража иссиқ, 3-5 сентябрда эса 20-25 даражагача пасаяди.\nҲаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади. Ҳарорат кечаси 2 ва 5 сентябрда 12-17, 3-4 сентябрда 15-20, кундузи 2-3 сентябрда 28-33 даража иссиқ бўлади. 4-5 сентябрда 23-28 даражагача пасаяди.\nҲаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади. Ҳарорат кечаси 2 ва 5 сентябрда 12-17, 3-4 сентябрда 15-20, кундузи 2-3 сентябрда 27-32, 4-5 сентябрда 23-28 бўлади.\nҲаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади. Ҳарорат кечаси 2 сентябрда 13-18, 3-5 сентябрда 15-20, кундузи 2-3 сентябрда 30-35, 4-5 сентябрда 28-33 даража иссиқ бўлади.\nҲаво ўзгариб туради, 2 сентябрда баъзи жойларда бироз ёмғир ёғиши мумкин, момақалдироқ бўлади, 3-5 сентябрда ёғингарчилик кутилмайди. Шамол ғарбдан 7-12 м/с тезликда эсади. Ҳарорат кечаси 2-3 сентябрда 13-18, 4-5 сентябрда 15-20, кундузи 2-3 сентябрда 25-30, 4-5 сентябрда 23-28 даража иссиқ бўлади.\nҲаво ўзгариб туради, 2-3 сентябрда ёғингарчилик кутилмайди, 4-5 сентябрда баъзи жойларда ёмғир ёғиши мумкин, момақалдироқ бўлади. Шамол ғарбдан 7-12 м/с тезликда эсади. Ҳарорат кечаси 2 сентябрда 10-15, 3-5 сентябрда 8-13, кундузи 2-3 сентябрда 17-22, 4-5 сентябрда 15-20 даража иссиқ бўлади.\nКиритилди: 06:15 02.09.2019. Ўқилди: 1614 марта. Фикрлар сони: 0 та.\nҚизиқ факт: Ўзбекистонда аёллар кўпми ёки эркаклар? (ФОТО)\nЕтим боласини деб турмуш қурмаган бева аёл...


"Қўқон-1912" - "Машъал". Ўзаро учрашувлар ҳақида\n14 сентябрь, 2017, 09:00 164 0\n15-16 сентябрь кунлари Олий лигада навбатдаги 21-тур учрашувлари ўтказилади. Шанба куни “Қўқон-1912” жамоаси ўз майдонида Муборакнинг “Машъал” жамоасини қабул қилади. "Қўқон-1912" матбуот хизмати бу жамоаларнинг ўзаро ўйинидаги статистик маълумотларни тақдим этди.\nУшбу жамоалар Олий лигада 11 бора тўқнаш келишган. “Машъал” олтита баҳсда ғалаба қозонган. 3 та ўйинда дуранг натижа қайд этилган. “Қўқон-1912” ҳисобида 2 та ғалаба мавжуд. Тўплар нисбати 19-10 муборакликлар фойдасига. “Машъал” ўзаро ўйинларда 21 очкога эга бўлган, “Қўқон-1912” да 9 очко бор.\n04.11.2016 «Қўқон-1912» – «Машъал» 1:1\n12.09.2015 «Қўқон-1912» – «Машъал» 2:1\n07.05.2003 «Қўқон-1912» – «Машъал» 0:2\n13.04.2002 «Қўқон-1912» – «Машъал» 3:1\n14.10.1995 «Қўқон-1912» – «Машъал» 0:0\nЎзаро ўйинлар ҳақида факт: “Қўқон-1912” майдонида бўлиб ўтган бешта ўйиннинг иккитасида мезбонларнинг қўли баланд келган. Икки учрашувда дуранг қайд этилган. Бир бор Муборак клуби сафардан ғалаба билан қайтган.\nУшуб мавсумни “Машъал”да ўтказаётган Абдуллох Олимов ўтган йили “Қўқон-1912” клубида тўп сурганди. Шанба куни у собиқ жамоасига қарши майдонга тушади.\nЎз навбатида ушбу мавсум қўқонликлар сафига келиб қўшилган Жамшид Ҳасанов эса мавсум-2016да “Машъал” таркибида ҳаракат қилган. Жамшид ҳам ўзининг собиқ клубига қарши майдонга тушиш имкониятига эга.\nШанба куни Қўқонда бўлиб ўтадиган “Қўқон-1912” – “Машъал” учрашувини Жаҳоннинг энг яхши ҳакамларидан бири – Равшан Эрматов бошқариб боради. Унга қанотларда Абдуҳамидулло Расулов ва Жаҳонгир Саидовлар ёрдам беришади, иккаласи ҳам Тошкент шаҳридан. Учрашувда захира ҳаками сифатида Жасур Мухоторов ишлайди. Ҳакамлар ишини Олег Дачев назорат қилади.\nУчрашувга ПФЛ вакили сифатида Аҳрол Иноятов ташриф буюради.\n«Қўқон-1912» (Қўқон) – «Машъал» (Муборак)\n“Қўқон-1912” – “Машъал” учрашуви 16 сентябрь, шанба куни соат 16:30 да бошланади.\nУшбу жамоаларнинг ўринбосарлар таркиблари ўртасидаги баҳс эса 15 сентябрь, жума куни соат 16:00 да старт олади. Ҳар иккала учрашув ҳам Қўқондаги “Марказий” стадионида бўлиб ўтади.


Жорий йилнинг 10 январь куни соат тахминан 17.30 ларда Қашқадарё вилоятининг Шаҳрисабз шаҳри “Зингирон” маҳалла фуқаролар йиғини ҳудудида туғилган Д. А.нинг сумкаси ичидаги 500 минг сўм пули, иш ҳужжатлари, соябони ҳамда тиббиёт буюмлари номаълум шахс томонидан тортиб олиниб қочиб кетади. Нима қилишини билмаган жабрланувчи шу атрофдаги фуқаролардан ёрдам сўраб бақиради. Натижада шу яқин орада бўлган уч нафар йигит уни қувади. Иложсиз қолган талончи сумкани ерга ташлаб, воқеа жойидан яширинади.\nИчки ишлар ходимлари томонидан олиб борилган тезкор чора-тадбирлар натижасида ушбу жиноятни 2000 йилда туғилган У. А. содир этганлиги аниқланиб қўлга олинди.


16:16 07.11.2017 (Янгиланган 11:09 08.11.2017) Ҳавола олиш\nГрин-карта орзуси сабаблари ва рўёбга чиқариш йўллари ҳақида арманистонлик эксперт Арман Ванескегян ўз фикрларини баён қилди\nТОШКЕНТ, 7 ноя — Sputnik, Арман Ванескегян. Собиқ Иттифоқ мамлакатлари орасида грин-картага энг кўп буюртмалар берган мамлакат — бу Ўзбекистон экан. "Зориқиб кутилган орзу"нинг сабаблари ва рўёбга чиқариш йўллари ҳақида эксперт Арман Ванескегян фикрини эътиборингизга ҳавола қиламиз.\n31 октябр куни Нью-Йоркда террорчилик актини содир этган ўша муҳожирдан Арманистон халқи қанчалик нафратланаётганини тасаввур қилиб кўринг-а. Нега деганда айнан шу туфайли бугун АҚШ президенти Дональд Трамп Америкага кўчиб ўтмоқчи бўлган муҳожирларни танлаш дастурини мураккаблаштириш бўйича топшириқ берди.\nТерактларга барибир кўника олишмади\nЙўқ, Ўзбекистонлик Сайфулло Соиповдан биргина арманистон халқи эмас, балки дунё аҳолиси нафратланади. Бунинг сабаблари бор, албатта: Соипов ўз пикапини Манхеттендаги велосипед юрадиган йўлакка буриб, катта тезликда ҳайдаши натижасида 8 киши ҳалок бўлди ва 15 киши жароҳатланди — бу ғазабланиш учун етарли баҳона, деб ўйлайман.\nАрманистонда ҳам кўпчилик инсонлар шу кеча телевизор қаршисига "михланиб" Америкадаги фожиа қандай ечим топишини кузатиб бордилар. Биз ҳар не бўлганда ҳам — инсонлар ўлимига олиб келувчи — теракт сингари ҳолатга кўника олмадик. Айниқса, гап айнан Америка ҳақида борадиган бўлса, деб ёзади Спутник Арманистон.\nАхир АҚШда яқин ёки узоқ қариндошлари, таниш-билишлари, дўстлари бўлмаган инсонни Арманистонда топиш қийин… Қўшма Штатлардаги Арманистон диаспораси сон жиҳатдан энг йирик деб ҳисобланадиган Россия диаспорасидан кейинги ўринда туришини ҳам ёддан чиқармаслик лозим. Ҳар иккаласида 2 ярим миллиондан зиёд киши мавжуд.\nАммо ҳозир гап бу ҳақдамас. Гап шундаки, маҳаллий ОАВлар томонидан ўтказилган тадқиқот натижаларига кўра, Арманистонда "американча орзу" билан яшайдиган аҳоли сон жиҳатдан ниҳоятда кўплигини кўрсатди. Аниқроқ қилиб айтадиган бўлсак, ушбу орзуни рўёбга чиқаришга ёрдам берадиган — грин-карта ютиш орзуси билан яшайдиганлар жуда кўп экан.\nТехник муаммо: Green Card лотереяси учун рўйхатга олиш янгитдан амалга оширилмоқда\nАйнан шу орзуни — грин-карта туфайли АҚШга келиб қолган, келиб чиқиши ўзбекистондан бўлган америкалик — террорчи Сайфулло Соипов ўз юк машинасида босиб ўтди. Террорчилик актидан сўнг Трамп муҳожирлар танловини мураккаблаштириш ҳақида топшириқ берган эди. Бу эса эндиликда АҚШга кетиш бўйича қулай имкониятлар янада камаяди дегани.\nЭкспертлар фиркрига кўра, олдинлари яшил карта 240 кишидан биттасига берилган бўлса, эндиликда ушбу рақамга маълум тузатишлар киритилиши турган гап.\nГрин-карта: Ўзбекистонликлар биринчи ўринда\nЖиноятчи Сайфулло Соиповни четга қўя турайлик (у ўз қилмишига яраша жазо олади, деган умиддамиз). Маълум бўлишича, собиқ иттифоқ мамлакатлари орасида Ўзбекистон грин-картага энг кўп ариза ташлайдиган давлат экан (кейинги ўринда Украина туради). Яна қўшимча тарзда айтишим мумкинки, бу ҳолатдан хабардор одамларнинг сўзларига кўра, Самарқанд аҳолисининг сал кам 90 фоизи ҳар йили грин-карта анкетасини тўлдиради.\nЭнди эса Арманистонга қайтамиз. Минтақадаги мамлакатлар ўртасида ушбу "кард"ларга энг кўп буюртма берадиган Арманистон экан. Ҳа, аҳолиси 3 баравар кўп бўлган Грузия ва Озарбайжондан кўра Арманистон грин картага кўп буюртма берар экан. Рақамларга келадиган бўлсак, 2014 йилда Арманистонда 2000 киши, Грузияда атиги 803 киши, Озарбайжонда 405 киши ушбу карта соҳиби бўлган.\nКелгуси йилда буюртмалар сони барча мамлакатларда ортиб борди. Арманистонда эса бу кўрсаткич — ҳаммадан кўп — 5 баравар ортиб кетди. Арманистонда 56 минг киши анкеталар тўлдирди. Озарбайжонда бу рақам 2 баравар камроқни ташкил қилди. Демак, Арманистонда Озарбайжонга нисбатан Америкага кетмоқчи бўлганлар сони 6 баравар ортиқми? Ҳа, шундай экан…\nУшбу ҳолатнинг юзага келиши бир нечта омилларга бориб тақалади: мамлакат аҳолисининг турмуш тарзи, яшаш шарт-шароитлари, муносиб ишнинг йўқлиги, Америкада қариндош ва яқинлар борлиги.\nКичик ишбилармонлик учун "муносиб" бизнес\nЛекин яна бир омил бор. Негадир унга ҳеч ким унча катта эътибор бермаяпти. Аммо бу омил жуда муҳим ҳисобланади. Арманистонда грин-карта учун буюртма бериш жиддий бизнесга айланган. Айниқса, Ереван марказида жойлашган кўплаб офис ва ташкилотларда грин-карталар бўйича буюртмани расмийлаштириш борасида кўмак берилиши тўғрисида кўплаб эълонларни учратиш мумкин.\nУшбу хизмат нархи атиги 15-20 минг драм атрофида. Кўп одамлар бунга қизиқиб, пул сарфлашмоқда. Қоғозларни тўлдириб, имзолашмоқда. Айримлар бу жараёнга ўта жиддий ёндашади. Тўлдирилган анкета ташлаб юборилмаслиги ва кейинги йилда ўз навбатини кутиши ҳақида бир неча марта расмий равишда огоҳлантирилишига қарамасдан, айрим одамлар ҳар йили анкетани қайта-қайта тўлдириб, жўнатишади.\nБундан ташқари, анкеталарни тўлдириш бепул тарзда амалга оширилиши ҳақида бир неча марта айтилган.\nМустақил равишда анкета файлларини юклаб олиб, унинг тегишли бандларини тўлдириб, юбориш мумкин. Ҳамма нарса тушунарли, барча саволлар бандма-банд келтириб ўтилган.\nАммо бу борада бизнес гуллаб-яшнамоқда\nИшбилармонлар ўз мижозларига ушбу хизмат АҚШ элчихонаси томонидан бепул тарзда интернет манзил орқали амалга оширилишини айтмайди.\nЛекин одамларимиз "тўламасанг — бормайсан" деган маталга амал қилган ҳолда иш тутишади. Бу идорада ишлайдиган ходимларнинг айрим нозик сири бор, улар томонидан юборилган анкета кўпроқ имкониятга эга бўлади, деб ўйлайдилар…\nБилмадим, мен аминманки, бу бизнес келгусида ҳам ривожланиб боради. Йилдан-йилга анкета тўлдирмоқчи бўлган одамлар сони кўпайиб боради. Лекин бу бизнес қонуниймикан? Билмадим, лекин унинг қонунийлигига шубҳа бор.


АҚШ Ўзбекистонда сода заводини қуради\n16:33 / 19.12.2015\nАҚШнинг Gibbs Investment Holdings компанияси Ўзбекистонда кальцинацияланган сода ишлаб чиқарувчи завод лойиҳасини амалга оширишни режалаштирмоқда. Бу ҳақда “Ўзкимёсаноат”даги манбасига таянган ҳолда Sputnik агентлиги хабар бермоқда.\nУнинг сўзларига қараганда, икки томон лойиҳани амалга ошириш имкониятларини ўрганиш бўйича қўшма меморандум имзолаган. АҚШ компанияси 2016 йил биринчи чорагининг охиригача батафсил таклиф тайёрлаши, шундан сўнг қурилишнинг кейинги истиқболлари белгиланиши кутилмоқда.\n“Агар биз келишиб олсак, қурилиш бир йилдан кўп вақт олмайди. Чет эл инвестицияларининг умумий ҳажми 7 млн долларни ташкил қилади”, - дейилади хабарномада.\nБугун Ўзбекистонда Марказий Осиёда кальцинацияланган сода ишлаб чиқарувчи ягона корхона бўлмиш Қўнғирот сода заводи ишлаб турибди. Унинг йиллик қуввати 100 минг тоннани ташкил этади.\nУ 2006 йили Хитойнинг CITIC Интернешнл компанияси томонидан ишга туширилган. Қурилишга 109.5 млн доллар инвестиция қилинган. Маҳсулот асосан Туркия, Россия, Қозоғистон, Туркманистон ва бошқа давлатларга импорт қилинади.


Президентимиз фармони бюрократик тўсиқларни бартараф этади | O'zLiDeP\n– Корхонамиз асосан эркаклар кўйлаклари ишлаб чиқаришга ихтисослашган. Замонвий техника ва технологияларни ўрнатганмиз. Айни чоғда корхонамизда 50 нафардан ортиқ ишчи-ходим меҳнат қилади. Ўтган йили маҳсулотларимизни Исроил ва Қозоғистон давлатларига экспорт қилдик. Бизга фаолиятимизни янада кенгайтириш учун Наманган шаҳридаги “Орзу” кичик саноат зонасида ер майдони ажратишди. Айни пайтда бу ерда қурилиш ишлари олиб борилмоқда. Келгусида фаолтиямизни янада кенгайтириб, иш ўринлари сонини 120 тага етказмоқчимиз.\nДавлатимиз раҳбарининг “Тадбиркорлик фаолияти соҳасидаги лицензиялаш ва рухсат бериш тартиб-таомилларини янада қисқартириш ва соддалаштириш, шунингдек, бизнес юритиш шарт-шароитларини яхшилаш чора-тадбирлари тўғрисида”ги Фармонини ўқиб, тадбиркор сифатида кўнглим тоғдай кўтарилди. Нега десангиз, мазкур фармон биз – тадбиркорнинг вақтини ҳам нақдини ҳам тежашга хизмат қилади. Ҳозирга қадар амал қилиб келган тартиб-таомилларга кўра, лицензиялаш, рухсат бериш сингари жараёнларга бир неча кун, ҳатто ойлаб вақт кетарди. Ҳаттоки, баъзи лицензия ҳужжатлари бир-бирини такрорларди. Давлатимиз раҳбарининг мазкур фармони билан 40 дан ортиқ лицензия лицензия турлари бекор қилинди ва соддалаштирилди. Узоқни уйлаб қабул қилинган бу ҳужжат тадбиркорлик фаолиятини янада ривожлантиришга хизмат қилиши баробарида, соҳада учраётган айрим бюрократик тўсиқларни бартараф этишда ҳам муҳим омил вазифасини ўтайди.\n“Порлоқ текстиль либослари”


Семирмаслик учун 35 ёшгача амал қилиш керак бўлган одатлар 14-09-2021, 16:30 | Zamin.uz\n16:23 / 18.08.2021\nСемирмаслик учун 35 ёшгача амал қилиш керак бўлган одатлар\nЁшликдаёқ газли ичимлик, фастфуд ва ёғли таомлар аста-секин соғлиққа путур етказади. 35 ёшдан ўтгач аёллар орасида семиришга мойиллик кузатилади. Ортиқча вазнга эга бўлмаслик учун амал қилиш керак бўлган 7 та одат билан танишинг.\nКендис Сети – овқатланиш мутахассиси ёшга боғлиқ метаболик пасайиш ва гормонал ўзгаришларга қарамай, қандай одатлар озишга ёрдам бериши ҳақида гапириб берди.\n«Аслида, метаболизм, албатта, 35 ёшга тўлганингизда тезлаштирилган режимдан секин режимга ўтмайди. Метаболизм тана ўсишни тўхтатган пайтдан бошлаб ўзгара бошлайди, бу давр ҳамма учун индивидуалдир. Лекин ҳамма учун тамойил бир хил: тана суяк ва мушак массасини йиғиш учун материал керак бўлмагач, озиқ-овқатдан олинадиган энергия истеъмоли камаяди ва ёғ массаси кўпая бошлайди. Спорт билан шуғулланиш ва овқатнинг ҳар бир қисмини назорат қилмасдан бу жараённинг оқибатларидан бутунлай қочишнинг иложи йўқ. Йилига 0,5 кг ўсиш норма ҳисобланади, яъни агар 20 ёшли қизнинг вазни, масалан, 55 килограмм бўлса, у ҳолда 30 ёшга келиб 60 кг вазн унинг учун норма бўлади. Аммо, очиқчасига, тан олиш керакки, жуда кам сонли қизлар 10 йил давомида 5 кг вазнга ошишга муваффақ бўлади.\nУшбу тизим граммларни таъқиб қилмайдиган ва калорияларни ҳисоблашга тайёр бўлмаганлар учун мўлжалланган. Бу пицца ва пирожнийга бегона бўлмаган, тер тўкиб спорт залида шуғулланадиган, лекин яхши кўринишни ва соғлом бўлишни хоҳлайдиган оддий одамлар учун. Бу «7 одат» деб аталади, чунки аввалига озроқ ҳаракат талаб қилса, кейинроқ шундай овқатланишга одатланиб қолиш ҳеч гап эмас.\nҚанчалар қийин бўлмасин, консерва ва яроқлилик муддати узоқ бўлган овқатларни истеъмол қилиш тавсия этилмайди. Улар фойдалилигидан ташқари, улар таркибида калория миқдори анча юқори, шунингдек, иштаҳани очадиган консервантларга бой. Одатда улар жуда шўр бўлиб, бу танадаги суюқликни ушлаб туришга ёрдам беради. Албатта, ҳар куни энг янги гўшт ва сабзавотларга пул сарфлаш тўғри эмас. Лекин агар сиз консерваларни музлатилган билан алмаштирилса, бундан бир неча баравар кўп фойдали бўлади.\nТаомни ўзингиз тайёрланг\nНомаълум ошпаз овқат учун ёғни қанча ишлатганини билиш имконсиз. Шунингдек, таъм берувчилар, соуслар қўшилиши ҳам мумкин. Инсон ўзи овқат тайёрлаганида эса соғлиқ учун зарарли бўлган қўшимча маҳсулотлар қўшишдан тийилади. Шунинг учун ресторан ёки буюртма таомларни эмас, уйда тайёрланган таомларни истеъмол қилишга одатланиш керак.\nОнгли равишда таомланинг\nИнсонлардан кўпинча қандай таом егани ҳақида сўралганида, улар буни ёдда сақлаб қолмайди. Сабаби пала-партиш таомланишдир. Куннинг қайси қисмида қандай таомларни истеъмол қилиш фойдали ёки зарарли эканига эътибор қаратиш лозим. Шундагина овқатланиш ортидан вазн ортиш ҳолати кузатилмайди.\nШакарнинг ярмини истеъмол қилинг\nҚаҳвасига 2 ош қошиқ шакар соладиган инсонларга уни биттага камайтириш тавсия этилади. Агар бир қошиқ бўлса, ярмини солган маъқул. Борди-ю, ширинлик учун бир бўлак пирог истеъмол қилинадиган бўлса, уни ўртоқ ёки ҳамкасб билан бўлишиш керак. Рациондаги шакар миқдорини 2 баробар қисқартириш умумий калория миқдорини сезиларли даражада камайтиради.\nОвқатланишдан аввал суюқлик ичинг\nТана кўпинча чанқоқлик ва очликни чалкаштириб юборади. Айниқса, инсон чанқаганида, одатдагидан кўпроқ овқатланади. Шунинг учун овқатланиш истаги пайдо бўлганда, ярим стакан сув ичиш ва 5 дақиқа кутиш лозим. Агар очлик ҳисси ўтган бўлса, овқатланиш тавсия этилмайди. Бордию, 5 дақиқадан кейин ҳам тана овқатни талаб қилса, демак, таомланиш вақти келган.\nЖисмоний машқлар бажаринг\nҚўрқинчли кўринади, лекин меъёрдан ошмаслик талаб этилади. Жисмоний фаолият учун нафақат спорт зали ёки югуриш, балки тез юриш ёки уйни фаол тозалаш, тоза ҳавода болалар билан ўйнаш ёки лифтсиз бир неча қаватга кўтарилиш жуда яхши танлов.\nСпиртли ичимликлардан воз кечинг\nСпиртли ичимликлар жуда юқори калорияли бўлиб, иштаҳа очилишини рағбатлантиради. Шунинг учун чанқоқлик туфайли спиртли ичимликларни истеъмол қилишни тўхтатиш лозим. Шунда жигар ва ошқозон ости безига камроқ зарар етади. Дастлаб воз кечиш қийин бўлиши мумкин, аммо у кейинчалик одатга айланади. “Замин” янгиликларини “Facebook”да кузатиб боринг\nЯнгиликлар » Ҳаёт тарзи » Семирмаслик учун 35 ёшгача амал қилиш керак бўлган одатлар\nЎзбекларда миллатчилик борми?\nБугун, 00:14, Жамият\n“Насаф” ОФК кубоги ярим финалида Осиёнинг энг қадимий клубларидан бирига қарши ўйнайди\nБожхоначилар қонунбузарликнинг ғайриоддий усулини фош қилишди\nКеча, 23:08, Жамият\nАшхободда шорти кийиш тақиқлангани хабар берилди\nКеча, 21:40, Дунё\nФИФА терма жамоаларнинг янги рейтингини эълон қилди\nКеча, 20:44, Спорт\nМоуринью: "Конференциялар Лигаси мени қизиқтирмайди деб сизларни алдамоқчи эмасман. Мен бу турнирни ютмоқчиман!"\nКеча, 23:45, Спорт\nКеча, 21:15, Жамият\nҲаёт тарзи янгиликлари\nҲомиладорликда ортиқча истеъмол қилинган шакар болага қандай таъсир кўрсатади?\nАнорнинг инсон саломатлиги учун фойдали ҳамда зарарли жиҳатлари\nЮз ва терининг ҳаддан ортиқ қуруқлиги саломатликдаги қандай муаммолардан дарак беради?\nХонанда МакSим илк марта кома, даволаниш ва адоватли инсонлар ҳақида сўзлаб берди\nКам овқатланиб тез тўйиш бўйича 7 тавсия\nОёқ урганда нима қилиш керак? Қадоқ битишига ёрдам берадиган 7 тавсия


ЎзА - БМТ Бош котибининг Ёшлар масалалари бўйича элчиси Ўзбекистон ёшларига табрик йўллади\nЎзбекистонда 2017 йилдан бошлаб 30 июнь – Ёшлар куни сифатида нишонлаб келинмоқда. Шу муносабат билан БМТ Бош котибининг Ёшлар масалалари бўйича элчиси Жаятма Викраманаяке мамлакатимиздаги йигит-қизларга самимий табрик йўллади\nМен Жаятма Викраманаяке - БМТ Бош котибининг Ёшлар масалалари бўйича элчисиман.\nСизларни кетма-кет иккинчи йил Ўзбекистонда Ёшлар куни муносабати билан қутлаётганимдан мамнунман.\nМамлакатингиз барқарор ва ривожланган давлатга айланиб бораркан, бу жараёнда Ўзбекистон гендер тенглигини таъминлашга содиқ қолаётгани ва ёшларни ривожлантириш масалаларига доимий эътибор бераётгани бизни чин маънода қувонтирмоқда.\nЁшлар мамлакат келажаги учун катта имконият эгалари ҳисобланади. Ўзбекистонда аҳолининг учдан икки қисмини ўттиз ёшгача бўлганлар ташкил қилади. Шу боис ёшлар салоҳиятини ошириш, улар учун муносиб иш ўринлари ва бошқа даромад манбалари яратишга давлат сиёсатининг устувор йўналиши сифатида қаралаётгани, ушбу жиҳатга инвестициялар кенг жалб қилинаётгани мамлакатда тараққиёт ва барқарорликка эришиш гарови бўлиб хизмат қилади.\nБМТ доирасида ҳамда миллий платформалар ёрдамида ёшлар талаб ва эҳтиёжларига йўналтирилган дастур, ташаббусларни уйғунлаштириш мақсадида мамлакат ёшлари билан мулоқот кучайтирилаётгани барчамизга мамнуният бахш этади.\nҲамкорликни кенгайтириш, жонли инновацион инвестиция экотизимини яратиш, ёшларнинг ташаббус ва инновацияларини кенгайтириш, шу жумладан давлат билан хусусий сектор ўртасида уйғунлик яратилиши натижаларни жадаллаштиришнинг ишончли йўлидир.\nМамлакат ёшлар соҳасидаги мажбуриятларини бажариш йўлида олдинга интилаётган бир даврда ислоҳотларнинг барча йўналишлари қамраб олиниши, ҳеч кимни, шу жумладан ёшларни орқада қолдириб кетмаслик шиоримиз ҳаётга тадбиқ этилиши жуд муҳим.\nАҳолининг заиф қатламлари муаммоларига алоҳида эътибор бериш зарур. «Ёшлар – 2030» – БМТнинг ёшлар масаласидаги мақсад ва вазифаларга эришишда баркамол авлод ва ҳукумат билан бирга ишлаш, турли манфаатдор томонларнинг куч ва салоҳиятини бирлаштириш имкониятидир.\nШу ўринда Бирлашган Миллатлар Ташкилоти Ўзбекистон ёшларини ҳар томонлама қўллаб-қувватлашга тайёр эканини таъкидлашни истардим.\nФурсатдан фойдаланиб, сизларни миллий байрам – Ёшлар куни билан табриклаймиз!


Ўзбекистонда бунақаси бўлмаган эди – 90 ёшли бемор юрагида мураккаб операция муваффақиятли амалга оширилди\nБемор Ёқуб Маҳмудов 90 ёшда. Тошкент вилоятининг Чиноз туманидан. Кўп йиллардан бери гипертония ва юрак ишемик касалликларидан азият чекади. Қон босими 190 гача кўтарилиб кетиши кузатилган. Инфарктни бошидан ўтказган. Бунинг устига, шу йилнинг март ойида коронавирусга чалиниб, муолажа олган. Аммо кўп ўтмай юрак соҳасида оғриқлар янада зўрайиб, аҳволи ёмонлашгач, Рустам Ёрбеков ва унинг жамоасига мурожаат қилган.\n“Сўнгги пайтларда кунига икки марталаб “Тез ёрдам” чақиришимизга ҳам тўғри келганди. Юрагимни кучли санчиқ безовта қила бошлагач, ўғлим шу ерга олиб келди. Мана, кўриб турганингиздек тетикман, кайфиятим ҳам аъло. Операциянинг эртаси куниёқ ҳолатим яхшиланди. Рустамжон Ёрбеков ва унинг жасоратли жамоасидан жуда-жуда миннатдорман” дейди 90 ёшли Ёқуб Маҳмудов.\nЭслатиб ўтамиз, ЎзА сайти орқали Рустам Ёрбековнинг пойтахтимизда жойлашган “American Hospital” ҚК МЧЖ клиникасида жорий йилнинг февраль ойида ана шундай 3 та мураккаб жарроҳлик амалиётини ўтказгани ҳақида мақола эълон қилгандик. Ўшанда 74 ёшли беморга (ички уйку артериясининг торайиши + аортал клапан стенози + коронар томирлар торайиши) 3 турдаги хасталик ташхиси қўйилиб, бир вақтнинг ўзида учта мураккаб жарроҳлик операцияси ўтказилган эди.